title: Kizljarin kirkkoammuskelu

text: Dagestanin johtajantehtäviä hoitava Vladimir Vasiljev ilmoitti hyökkääjän yrittäneen jakaa monietnisen Dagestanin, mutta epäonnistui siinä, sillä hyökkäyksen jälkeen Dagestanin monietninen ja moniuskontoinen väestö on yhtenäisempi kuin koskaan.Myös Dagestanin muslimien päälinjaa edustava uskonnollinen johtaja ilmoitti, ettei hyökkääjällä ollut mitään tekemistä todellisen islamin kanssa ja tuomitsi iskun.


title: Kizljarin kirkkoammuskelu

text: Suomen ortodoksisen kirkon arkkipiispa Leo lähetti henkilökohtaiset surunvalittelut patriarkka Kirillille.


title: Kizljarin kirkkoammuskelu

text: 20. helmikuuta järjestettiin iskun uhreille muistotilaisuus Suurmarttyyri Georgios Voittoisan kirkolla, jonka yhteydessä vainajat haudattiin. Tilaisuuteen osallistui lähes 5000 ihmistä eri puolilta Dagestania ja muualta Pohjois-Kaukasian federaatiopiirin alueelta. Mukana oli uhrien omaisia, Dagestanin hallinnon edustajia, sotilaita, kasakoita ja tavallisia kansalaisia. Vainajat siunasi Mahatškalan ja Grosnyin arkkipiispa Varlaam. Päivä oli julistettu surupäiväksi Kizljarissa. Kirkon pastori Pavel Kalikin muistutti, että iskussa menehtynyt seurakuntalainen Irina Melkomova pelasti kirkkoon sisälle jääneet yrittämällä riistää hyökkääjältä aseen, sillä vaikka tämä epäonnistuikin, antoi se muille seurakuntalaisille aikaa hakeutua suojaan lukittujen ovien taakse.


title: Michael Schulte

text: Michael Schulte (s. 30. huhtikuuta 1990 Eckernförde, Saksa) on saksalainen laulaja ja lauluntekijä. Hän aloitti laulu-uransa laittaen esille cover-versioita Youtube-kanavalleen ja myöhemmin vuonna 2012 sijoittui kolmanneksi "The Voice of Germany" -kilpailun ensimmäisellä tuotantokaudella. Hänen ensimmäinen studioalbuminsa "Wide Awake" julkaistiin myöhemmin samana vuonna. Hän edusti Saksaa kappaleella "You Let Me Walk Alone" vuoden 2018 Eurovision laulukilpailussa Lissabonissa.


title: Michael Schulte

text: Schulte syntyi 30. huhtikuuta 1990 Dollerupissa, pienessä kunnassa lähellä Flensburgia. Hän kävi tanskalaista koulua nimeltä "Duborg-Skolen" ja valmistui vuonna 2009. Myöhemmin hän suoritti siviilipalveluksensa.


title: Michael Schulte

text: Schulte aloitti uransa vuonna 2008 laittaen esille cover-versioita kuuluisista kappaleista Youtube-kanavalleen. Youtube-kanavansa kautta hän pystyi allekirjoittaa sopimuksen johtoryhmän kanssa ja aikanaan Weinstein Median kanssa.


title: Michael Schulte

text: Vuonna 2011 Schulte osallistui "The Voice of Germany" -kilpailun ensimmäiselle tuotantokaudelle. Hän koe-esiintyi Adelen kappaleella "Set Fire to the Rain" ja liittyi Rea Garveyn joukkueseen. Schulte edistyi kilpailussa sijoittuen lopulta kolmanneksi voittajan Ivy Quainoon ja toiseksi tulleen Kim Sandersin jälkeen. Kilpailun jälkeen hän allekirjoitti sopimuksen saksalaisen levy-yhtiön Edel AG:n kanssa. Hänen debyyttialbuminsa "Wide Awake" julkaistiin vuonna 2012.


title: Michael Schulte

text: 29. joulukuuta 2017 Schulten ilmoitettiin olevan yksi kuudesta kilpailijasta "Unser Lied für Lissabon" -kilpailussa (Kilpalu, jossa valittiin Saksan vuoden 2018 euroviisuedustaja ja -kappale) kappaleella "You Let Me Walk Alone". Kappale julkaistiin myöhemmin 20. helmikuuta 2018. Finaalissa 22. helmikuuta Schulte sai täydet pisteet Euroviisuraadilta, kansainväliseltä raadilta ja yleisöääniltä ja näin ollen voitti kilpailun. Hän edusti Saksaa vuoden 2018 Eurovision laulukilpailussa kappaleella "You Let Me Walk Alone".


title: Itävalta talviolympialaisissa 2018

text: Itävalta osallistui Pyeongchangin talviolympialaisiin 2018. Maata edusti 105 urheilijaa, jotka kilpailivat 12 urheilumuodossa. Urheilijoista miehiä oli 65 ja naisia 40. Avajaisissa joukkueen lippua kantoi alppihiihtäjä Anna Veith ja päättäjäisissä ohjaskelkkailija Madeleine Egle.


title: Yön kuninkaat

text: Yön kuninkaat on suomenkielinen kokoelma amerikkalaisen fantasiakirjailija Robert E. Howardin miekka ja magia -tyylisiä novelleja. Markku Sadelehdon toimittama kokoelma ilmestyi vuonna 1992 WSOY:n Fan-sarjassa.


title: Yön kuninkaat

text: Kirjaan on koottu yhdeksän miekka ja magia -tyylistä tarinaa vuosilta 1928-1932. Novellien päähenkilöitä ovat kuningas Kull (kolme ensimmäistä tarinaa), Bran Mak Morn (”Maan madot”), Turlogh Dubh O'Brien (”Musta mies”) sekä Solomon Kane (kolme viimeistä novellia). Niminovellissa esiintyvät sekä Kull että Bran Mak Morn. Mukana on myös Sadelehdon esipuhe. Howardin tunnetuin hahmo Conan ei ole mukana kokoelmassa.


title: Kaniegué

text: Kaniegué (myös "Kagnigué") on maalaiskunta Ségoun alueen Sanin piirissä Malissa. Sen keskuskylä Dioundiou Konkankan sijaitsee Banijoen eteläpuolisella tasangolla 70 kilometriä Sanista lounaaseen. Kunnassa on 7 100 ja keskuskylässä 800 asukasta (vuonna 2009).


title: Kaniegué

text: Kanieguén kunta rajoittuu koillisessa Sanin piirin Kavan, kaakossa Kassorolan, lounaassa Tourakolomban ja luoteessa Diakourounan kuntiin. Seutu kuuluu Sudanin ja Sahelin siirtymävyöhykkeeseen. Pysyviä vesistöjä ei ole.


title: Kaniegué

text: Kuntaan kuuluu 17 kylää. Asukkaat ovat etupäässä miniankoja ja fulbeja.


title: Kaniegué

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi ja riisi. Myytäväksi kasvatetaan puuvillaa. Nuoriso hakeutuu ansiotöihin kaupunkeihin.


title: Kaniegué

text: Kunnassa toimii viisi julkista alkoulua, kolme kyläkoulua ja seitsemän lukutaitokeskusta. Uusi terveyskeskus ei ole vielä toimintakuntoinen. Vesihuolto käsittää kaivoja ja porakaivoja, joista suurin osa on rikki.


title: Kadotuksen kuilu

text: Kadotuksen kuilu on suomenkielinen kokoelma amerikkalaisen kioskikirjailija Robert E. Howardin fantasia- ja kauhunovelleja. Markku Sadelehdon toimittama kokoelma ilmestyi vuonna 1993 WSOY:n Fan-sarjassa.


title: Kadotuksen kuilu

text: Teos sisältää kymmenen novellia sekä Sadelehdon esipuheen. Mukana on Kullista, Conanista ja Solomon Kanesta kertovia, miekka ja magia -henkisiä tarinoita. ”Pimeyden kansa” ja ”Kadotettujen laakso” ovat itsenäisiä, todelliseen maailmaan sijoittuvia kauhutarinoita. Clontarfin taistelusta kertova ”Harmaan jumalan tuho” sekä Wienin piiritystä kuvaava ”Korppikotkan varjo” ovat tyyliltään realistisempia historiallisia seikkailukertomuksia.


title: Enmebaragesi

text: Enmebaragesi, myös Enmebaragisi tai Me-baragesi, (noin 2700 eaa.), oli Kišin kuningas ja ensimmäinen historiallinen henkilö Mesopotamiassa. Hänet tunnetaan omalta aikakaudeltaan säilyneiden ruukunsirpaleiden piirtokirjoituksista ja myös myöhempien aikojen perimätiedosta. Enmebaragesi oli Kišin ensimmäisen dynastian toiseksi viimeisin hallitsija. Erään kirjoituksen mukaan hän "ryösti Elamin maan aseet". Enmebaragesin poika Agga oli dynastian viimeinen kuningas, jonka Gilgameš kukisti "Gilgameš ja Kišin Agga" -eepoksen mukaan.


title: Kava (Mali)

text: Kava on maalaiskunta Ségoun alueen Sanin piirissä Malissa. Sen keskuskylä Hèrèmakono sijaitsee Banijoen eteläpuolisella tasangolla 50 kilometriä Sanista etelään. Kunnassa on 18 400 ja keskuskylässä 5 400 asukasta (vuonna 2009).


title: Kava (Mali)

text: Kavan kunta rajoittuu pohjoisessa Sanin piirin Karaban, idässä Wakin, etelässä Kassorolan sekä lännessä Kanieguén ja Diakourounan kuntiin. Se on pinnanmuodostukseltaan etupäässä tasankoa. Pysyviä vesistöjä ei ole. Seutu kuuluu Sudanin ja Sahelin siirtymävyöhykkeeseen.


title: Kava (Mali)

text: Kuntaan kuuluu 23 kylää, jotka muodostavat Kampogosson, Tiédianan ja Kimparanan kyläryhmät. Asukkaat ovat etupäässä miniankoja ja fulbeja.


title: Kava (Mali)

text: Keskuskylän kautta kulkee Sanista Koutialaan johtava maantie RN13, josta haarautuu maantie RN14 Yorosson piirin Kouryyn. Seudun pääelinkeino on maanviljely. Tärkeimmät viljelykasvit ovat hirssi, durra, maissi, maapähkinä ja fonio. Myytäväksi kasvatetaan puuvillaa. Lisäksi harjoitetaan karjanhoitoa, käsityöammatteja ja kaupankäyntiä. Nuoriso hakeutuu ansiotöihin kaupunkeihin.


title: Kava (Mali)

text: Kunnassa toimii neljä julkista alakoulua, kaksi kyläkoulua, yläkoulu, kaksi koraanikoulua ja kuusi lukutaitokeskusta. Terveyspalvelut käsittävät terveyskeskuksen ja katolisen lähetysaseman sairastuvan. Vesihuoltoon kuuluu kaivoja ja 26 porakaivoa, joista vain kymmenen on toimintakunnossa.


title: Conan Cimmerialainen

text: Conan Cimmerialainen on suomenkielinen kokoelma Robert E. Howardin Conan barbaari -novelleja. Kirjan on toimittanut ja kuvittanut Petri Hiltunen ja sen julkaisi Jalava vuonna 1991. Aiemmista Conan-kokoelmista poiketen antologian suomensi Leena Peltonen.


title: Conan Cimmerialainen

text: "Conan Cimmerialainen" on Jalavan viidestä Conan-kokoelmasta kolmas ja sen tarinat sijoittuvat kronologisesti sarjan alkuun, kuvaten nuoren Conanin seikkailuja vaeltavana palkkasoturina ja merirosvona. Mukana on viisi novellia ja sekä Conanin kotiseutua kuvaileva runo "Cimmeria". Hiltusen kuvitus käsittää 42 kokosivun mustavalkopiirrosta.


title: Conan Cimmerialainen

text: Kokoelma ilmestyi uudelleen vuonna 2001 uudella kansikuvalla ja parannellulla kuvituksella."Aikakoneen" arvostelussa Tapani Ronni kehuu kokoelmaa. Kokoelman avaavat runo ”Cimmeria” ja novelli ”Jääjättiläisen tytär” ovat kauniita ja esittelevät päähenkilön ja tämän kotiseudun onnistuneesti. Välityön oloinen ”Varjoja kuutamolla” on heikompi tuotos. Kokoelman parhaat tarinat ovat ”alkuvoimaisen barbaarin ja velttojen kaupunkilaisten välisiä eroja” alleviivaava ”Saalistava varjo” sekä erityisesti nokkela ja humoristinen ”Gwahlurin jalokivet”. Kiitosta saavat myös Hiltusen pikkutarkka kuvitus sekä Peltosen tyylitajuinen suomennos, joka on huomattavasti aiempia Conan-kokoelmia tasokkaampi.


title: Mount Angelin luostarin kirjasto

text: Mount Angelin luostarin kirjasto on Alvar Aallon suunnittelema rakennus Oregonissa, Yhdysvalloissa. Se valmistui vuonna 1970. Rakennuksessa on teräsrunko, ja se on verhoiltu vaalealla tiilellä. Viuhkanmuotoisessa rakennuksessa on käytetty taitavasti ylhäältä tulevaa luonnonvaloa.


title: Mount Angelin luostarin kirjasto

text: Kirjasto on rakennettu kukkulan rinteelle. Siinä on kolme kerrosta ja parvi. Linjat ovat kaarevia ja aaltoilevia. Sisätiloissa on käytetty mustaa ja valkoista ja vaaleaa puuta. Monet huonekaluista tehtiin Suomessa. Kirjahyllytilojen lisäksi on lehtisali, johon tulee 300 aikakauslehteä, musiikkitila ja ryhmätyöhuone.


title: Mount Angelin luostarin kirjasto

text: Kirjasto rakennettiin Howard ja Jean Vollumin lahjoitusrahoilla, ja myös Aalto teki suunnittelutyönsä nimellistä korvausta vastaan.


title: Mount Angelin luostarin kirjasto

text: Nykyinen kirjasto rakennettiin aikaisemman, vuonna 1926 palaneen kirjastorakennuksen tilalle. Palossa tuhoutui iso osa Sveitsistä 1800-luvulla tuoduista kirjoista.


title: Ryhmä Wagner

text: Ryhmä Wagner () on venäläinen sotilasyritys, joka toimii puolisotilaallisena joukkona. Sen palkkalistoilla on sopimussotilaita. Ryhmän vahvuus oli vuonna 2017 noin 6 000 sotilasta. Wagner-ryhmä on toiminut Ukrainassa ajamassa Venäjän etuja. Se on myös käynyt maasotaa kapinallisia vastaan Syyriassa. Keväällä 2018 nousivat julkisuuteen sen kärsimät suuret tappiot.


title: Ryhmä Wagner

text: Eläkkeelle jäänyt GRU:n prikaatinkomentaja Dmitri Utkin perusti vuonna 2013 Moran Security Groupin, jonka tehtävänä oli tehdä turva-alan toimia ja tarjota koulutusta. Yhtiö toimi erityisesti nykyajan merirosvousta vastaan. Samana vuonna yhtiön johto perusti Syyriaan Slaavilaisen armeijakunnan, jonka tarkoitus oli suojata öljyputkia. Kun ryhmä siirtyi Ukrainaan Krimille vuonna 2014, se esiintyi ensi kertaa nimellä "Gruppa Wagner".


title: Ryhmä Wagner

text: Palkkasoturit ovat laissa kiellettyjä Venäjällä. Käytännössä niitä tarvitaan konflikteissa. Uskotaan, että GRU tai jokin muu korkea viranomaistaho loi ja pitää ryhmä Wagneria yllä. Ryhmän kotimaa on virallisesti Argentiina. Molkinossa on suuri koulutuskeskus, jossa ryhmä Wagnerin palkkaamia sotilaita koulutetaan.


title: Ryhmä Wagner

text: Yksitysten sotilasyrityksen motivaatio on joko armeijan tiedustelun peiteoperaatio tai kansallismielisten halu toimia valtiosta riippumatta. Venäjän väitetään käyttävän ulkoisia sotilasyrityksiä sen takia, että se pystyy pitämään armeijan viralliset tappiot näin pienenä. Toinen syy ulkoisen yrityksen käyttöön lienee se, ettei sen toimia voi suoraan kytkeä Venäjän hallintoon.


title: Ryhmä Wagner

text: Ryhmä ilmestyi ensi kertaa Krimin niemimaalle vuonna 2014. Silloin tätä joukkoa kutsuttiin "kohteliaiksi ihmisiksi". Ryhmä wagnerin sen jäsenet käyttäytyivät hyvin lähes verettömässä Krimin kaappausoperaatiossa. Ryhmä ampui alas ukrainalaisen Il-76-koneen kesäkuussa 2014 tappaen 40 ukrainalaista laskuvarjosotilasta ja 9 koneen miehistön jäsentä. Vuonna 2015 Ryhmä Wagner riisui kilpailevia kapinallisjoukkoja aseista. Nämä kun eivät olleet Luhanskin tasavallan ja Kremlin kontrollissa. Ryhmä toimi myös Debaltsevessa. Ryhmä Wagner siirtyi Syyriaan vuosiksi 2016-2017. Ainakin osa siitä palasi Luhanskin alueelle tukemaan sisäministeri Igor Kornetia presidentti Igor Plotnitskyn syrjäyttämisessä.


title: Ryhmä Wagner

text: Virallisesti Venäjä ei käynyt Syyrian sodassa maataisteluja. Mutta salainen sota terroristeja vastaan vaati myös maaoperaation.


title: Ryhmä Wagner

text: Ryhmä toimi siellä GRU:n alla. Ryhmä Wagner toimi paremmin koulutettuna tai aseistettuna kärkijoukkona, jonka turvin huonosti motivoituneet Syyrian armeijan sotilaat pystyivät etenemään kapinallisalueilla. Wagner-ryhmä kykeni toimimaan vaikeissa tilanteissa. Mutta Isisin itsemurhataktiikka oli tietenkin kova vastus. Palmyran toinen taistelu oli ryhmä Wagnerille erityisen tappiollinen, yli sata kuoli. Ryhmä Wagnerin sotilaita on haavoittunut ja kuollut Syyriassa amerikkalaisten ilmaiskuissa.


title: Ryhmä Wagner

text: 500 Syyrian joukkojen sotilasta ja muita sejoukkoja sekä venäläistä palkkasotilasta hyökkäsi iltayöllä 7. helmikuuta 2018 Deri el Ezzorin lähellä Conocon kaasukentälle. Panssarit, kranaatinheittimet ja tykistö tukivat hyökkäystä raskaalla keskityksellä. Amerikkalaiset koettivat puhelimitse pysäyttää venäläisten yksityissotilaiden hyökkäyksen. Mutta Syyriassa oleva Venäjän armeija kiisti olevansa osallinen hyökkäykseen. Koska kyse ei ollut Venäjän armeijan mukaan sen joukoista, Yhdysvaltain puolustusministeri määräsi hyökkääjät tuhottaviksi. Kenttää puolusti vain noin 40 Yhdysvaltain erikoisjoukkojen sotilasta. Mutta amerikkalaisten ilmavoimat ja raketinheittimet tulivat auttamaan kapinallisia. Nämä tappoivat ja haavoittivat hyökkääjiä kolme tuntia. Hyökkääjiiltä puuttuivat esimerkiksi ilmatorjunta-aseet. Sitten amerikkalaisten maajoukot tappoivat pakenevia ajoneuvonsa jättäneitä sotilaita noin tunnin ajan. Ainakin ehkä 68 hyökkääjää kuoli, kun toinen osapuoli jäi lähes tappioitta. Ainakin 13 venäläistä palkkasotilasta kuoli. Joidenkin some-lähteiden mukaan Syyrian joukkojen ja venäläisten palkkasotilaiden tappiot olivat olleet yhteensä jopa 200-300 miestä. Vain yksi SDF-taistalija haavoittui ja Reaper-drone ammuttiin alas. Jälkeenpäin tutkitut henkiin jääneiden sotilaiden ääninauhat kertovat kovasta tappiosta. Venäjän viranomaiset ilmoittivat, että maan armeijaan kuulumattomia kansalaisia kuoli vain viisi..


title: Ryhmä Wagner

text: Syyriassa toimivat Slaavilainen armeijakunta muistuttavat Wagner-ryhmää. Nämä epäonnistuivat operaatiossaan pahoin, tappiot valtavat, ja näiden johtajat joutuivat FSB:n pdättämiksi.


title: Jesper Nelin

text: Jesper Nelin (s. 3. lokakuuta 1992 Värnamo) on ruotsalainen ampumahiihtäjä. Hän edustaa Biathlon Östersund -seuraa.


title: Jesper Nelin

text: Nelin voitti kultaa osana Ruotsin miesten viestijoukkuetta Pyeongchangin talviolympialaisissa 2018. Hän hiihti kilpailussa toisen osuuden. Samojen kisojen yhteislähtökilpailussa hän oli yhdeksäs.


title: Jesper Nelin

text: Nelin kilpaili maailmancupissa ensimmäisen kerran Östersundin pikakilpailussa joulukuussa 2015 sijoittuen 16:nneksi, mikä on edelleen hänen paras maailmancupsijansa (tilanne kauden 2017–2018 päätyttyä).


title: Sarah Kyolaba

text: Sarah Kyolaba (joka tunnetiin nimellä "Suicide Sarah" ) (1955 – 11. kesäkuuta 2015) oli Ugandan diktaattorin Idi Aminin viides ja viimeinen puoliso. Sarah tapasi Aminin, kun hän oli 19-vuotias go-go-tanssija. He menivät naimisiin vuonna 1975. Parilla oli kolme lasta. Kyolaba lähti Ugandasta Aminin kanssa vuonna 1979, kun Amin syrjäytettiin. Sarah päätyi Englantiin, missä hän pyöritti ravintolaa ja myöhemmin kampaamoa. Hän kuoli syöpään vuonna 2015.


title: Sarah Kyolaba

text: Sarah Kyolaba syntyi Ugandassa vuonna 1955.


title: Sarah Kyolaba

text: Kyolaba tapasi Idi Aminin, kun hän oli 19-vuotias go-go-tanssija Ugandan armeijassa jossa hän sai lempinimeensä "Suicide Sarah".Pari avioitui Kampalassa vuonna 1975 seremoniassa, jossa Jasser Arafat toimi bestmanina. Häät maksoivat miljoona puntaa. Kyolaban sanottiin olevan Aminin "suosikki" vaimo.


title: Sarah Kyolaba

text: Kyolaba oli ollut suhteessa miehen kanssa Masakassakun hän tapasi Aminin.


title: Sarah Kyolaba

text: 25. joulukuuta 1974 Sarah synnytti lapsen jonka Amin ilmoitti televisiossa omaksi, vaikka lapsen todellinen isä katosi pian synnytyksen jälkeen.


title: Sarah Kyolaba

text: Kun Amin joutui lähtemään Ugandasta vuonna 1979, Kyolaba meni hänen kanssaan ensin Libyaan ja sitten Saudi-Arabiaan, jossa he lopulta asettuivat Jeddahiin. Kyolaba erosi Aminista vuonna 1982. Sarah matkusti Saksaan poikansa Faisal Wangitan kanssa, joka oli yksi hänen neljästä lapsesta (kolme Aminin kanssa), jossa hän sai turvapaikan ja työskenteli alusvaatemallina. Hän muutti myöhemmin Lontooseen .


title: Sarah Kyolaba

text: Vuosina 1997–1998 Kyolaba pyöritti Krishna-ravintolaa Upton Roadissa, West Hamissa, Newhamissa, Lontoossa, jossa tarjoiltiinm ruokalajeja kuten haudutettua vuohta, grillattua lihaa salaatilla ja lehmän kaviota kastikkeessa


title: Sarah Kyolaba

text: Ravintola kuitenkin suljettiin marraskuussa 1997, kun terveystarkastajat löysivät keittiöstä torakoita ja hiiriä. Kyolaba vältti vankilasta vetoamalla syyllistyneensä.Snaresbrookin kruununoikeus langetti hänelle kahden vuoden ehdollisen vastuuvapauden myöntämisen, ja hän joutui maksamaan tuhat puntaa syytteeseen liittyviä kustannuksia.


title: Sarah Kyolaba

text: Aminin kuoleman jälkeen Jeddahissa vuonna 2003 Kyolaba kutsui hänelle "todelliseksi afrikkalaiseksi sankariksi" ja "ihanaksi isäksi" lisäämällä että; "Hän oli vain tavallinen ihminen, eikä hirviö. Hän oli iloinen henkilö, erittäin viihdyttävä ja ystävällinen".


title: Sarah Kyolaba

text: 3. elokuuta 2007 hänen poikansa Faisal Wangita tuomittiin salaliitosta ja vangittiin viideksi vuodeksi osallistumisesta 18-vuotiaan somalialaisen miehen murhaan. Faisal Wangita karkotettiin Ugandaan rangaistuksensa päättymisen jälkeen.


title: Sarah Kyolaba

text: Kyolaba kuoli syöpään 11. kesäkuuta 2015 sairaalassa Lontoossa .. Sarah pyöritti tuolloin salonkia Tottenhamissa, Pohjois-Lontoossa ja asui lähellä Palmers Greenissä.


title: Italia talviolympialaisissa 2018

text: Italia osallistui Pyeongchangin talviolympialaisiin 2018. Maata edusti 120 urheilijaa, jotka kilpailivat 14 urheilumuodossa. Urheilijoista miehiä oli 73 ja naisia 47. Alppihiihtäjiä oli 20, maastohiihtäjiä 15, lumilautailijoita 12 sekä ampumahiihtäjiä ja taitoluistelijoita 11. Avajaisissa joukkueen lippua kantoi kaukalopikaluistelija Arianna Fontana ja päättäjäisissä taitoluistelija Carolina Kostner.


title: Italia talviolympialaisissa 2018

text: Italia saavutti kisoissa kolme kulta-, kaksi hopea- ja viisi pronssimitalia. Se sijoittui mitalitilastossa 12:nneksi.


title: Lapinhilvet

text: Lapinhilvet ("Arctagrostis") on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi nykyisin vain kaksi lajia.


title: Lapinhilvet

text: Lapinhilpeä ("Arctagrostis latifolia") tavataan Suomessa Lapissa muutamin paikoin.


title: Lena Engstrand

text: Lena Engstrand (s. 15. maaliskuuta 1967 Pietarsaari) on suomalainen juristi, joka on toiminut korkeimman oikeuden jäsenenä eli oikeusneuvoksena vuoden 2017 alusta lähtien.


title: Lena Engstrand

text: Engstrand on valmistunut oikeustieteen kandidaatiksi vuonna 1990 ja saanut varatuomarin arvon vuonna 1992. Lisäksi hän on suorittanut johtamisen erikoisammattitutkinnon vuonna 2016.


title: Lena Engstrand

text: Ennen nimitystään korkeimpaan oikeuteen Engstrand toimi käräjätuomarina Pohjanmaan käräjäoikeudessa vuosina 2011–2016, joista osastonjohtajana vuodet 2014–2016. Aikaisemmin hän on toiminut muun muassa viskaalina sekä Turun että Vaasan hovioikeuksissa, sekä hovioikeudenneuvoksena Vaasan hovioikeudessa.


title: Pöytäroolipeli

text: Pöytäroolipeli on yksi roolipelaamisen muodoista, jossa osallistujat pelaavat valituilla hahmoilla tiettyjen sääntöjen mukaisesti. Pelaajat siis esittävät roolihahmojaan sekä kuvailevat heidän tekemisiään, puheitaan ja ajatuksiaan pelin aikana. Toisin kuin liveroolipeleissä, esittämisen ei kuitenkaan tarvitse olla jatkuvaa eikä pelaajien tarvitse pukeutua teeman tai hahmonsa mukaisesti. Pöytäroolipeleihin kuuluu yleensä pelinjohtaja, joka päättää pelin kulusta sekä juonesta ja ohjaa NPC-hahmoja. Pelinjohtaja myös luo maailman pelaajille esimerkiksi kuvailemalla peliympäristön tapahtumia.


title: Pöytäroolipeli

text: Pöytäroolipeleissä yksi osallistuja nimetään pelinjohtajaksi ja loput pelaajiksi. Pelaajat kertovat tarinaa oman hahmonsa kautta, kuten mitä kyseinen hahmo tekee ja mitä hän sanoo. Ennen peliä pelaajat tekevät hahmoistansa hahmolomakkeet, jossa määritellään hahmon taidot ja erikoispiirteet. Hahmolomakkeen tehtävä on yhdistää roolipelissä käytettävät säännöt maailman ja hahmon välillä.


title: Pöytäroolipeli

text: Peli alkaa tavallisesti pelinjohtajan esittelemästä alkutilanteesta, jossa paljastuvat perusasiat pelistä; hahmotellaan pelihahmojen tehtävää ja mahdollisesti hahmojen taustoja. Lähtökohtana ja motiivina on yleensä jonkinlainen konflikti, haaste tai kohtaaminen.


title: Pöytäroolipeli

text: Roolipeli rakentuu vasta pelaamistilanteessa. Vaikka pelinjohtaja on suunnitellut seikkailua etukäteen, voivat pelaajat johdattaa peliä eri suuntaan kuin pelinjohtaja on tarkoittanut. Pelaajat voivat esimerkiksi jäädä tutkimaan moneksi päiväksi aluetta, jonka pelinjohtaja on suunnitellut olevan vain läpikulkualue. Kaikkia mahdollisuuksia ei voi ottaa etukäteen huomioon, ja pelinjohtajan on aina oltava valmis improvisoimaan. Vaikka tapahtumat ovat pääosin pelaajien mielikuvituksessa, saattavat pelinjohtajat käyttää musiikkia, taidetta tai nauhoitettuja ääniefektejä tunnelman tehostamiseksi. Pelin hahmottamiseen voidaan käyttää myös karttoja ja miniatyyrifiguureja.


title: Pöytäroolipeli

text: Jokaisessa pelissä on oma perusmekaniikkansa, joiden avulla päätetään onko hahmon teko onnistunut vai epäonnistunut. Esimerkiksi Dungeons & Dragonissa pelaaja heittää 20-sivuista noppaa ja yrittää saada mahdollisimman korkean numeron.


title: Pöytäroolipeli

text: Ensimmäinen julkaistu pöytäroolipeli on Gary Gygaxin ja David Arnesonin kehittämä ja Tactical Studies Rulesin vuonna 1974 julkaisema Dungeons & Dragons, joka on saanut inspiraationsa muun muassa Chainmail-miniatyyripelistä ja Blackmoor-pelimaailmasta. Peli saavutti nopeasti monien pelaajien suosion, mikä taas johti monien uusien pöytäroolipelien kehittämiseen: vuonna 1975 julkaistiin M.A.R Barkerin kirjoittama Empire of the Petal Throne,  vuonna 1977 Fantasy Games Unlimitedin Chivalry and Sorcery ja vuonna 1978 Chaosiumin Runequest. Pelit saivat innoituksensa Dungeons & Dragonsilta, josta ne kuitenkin poikkeavat teemoiltaan tai pelimekaniikoiltaan. Esimerkiksi Chivalry and Sorcery keskittyy enemmän keskiaikaiseen yhteisöön, kun taas Dungeons and Dragonissa keskiössä ovat taistelut erilaisia hirviöitä vastaan.


title: Pöytäroolipeli

text: Vuonna 1977 Tactical Studies Rules julkaisi Advanced Dungeons & Dragons -kirjan, joka sisälsi uusia sääntöjä ja sisältöjä roolipeliä varten, kuten esimerkiksi vuorovaikutuksen NPC-hahmojen kanssa. Yhtiö ryhtyi myös julkaisemaan muita peliin liittyviä kirjoja, joissa oli viitteitä erilaisiin myytteihin ja fantasiakirjallisuuden teemoihin, kuten esimerkiksi Cthulhu-mytologiaan.


title: Pöytäroolipeli

text: Uudenlaisten roolipelien kehittäminen jatkui vielä 80-luvulla. Vuosina 1980-1982 Iron Crown Enterprises julkaisi nelikirjaisen roolipelin nimeltä Rolemaster, jonka tarkoituksena on täydentää muiden pöytäroolipelien sääntöjä. Vuonna 1985 Chaosium julkaisi uuden pelinsä King Arthur Pendragonin, jossa hahmojen persoonallisuudet ja suvun jatkuvuus nostettiin tärkeään asemaan pelissä. Monet 80-luvulla kehitetyt roolipelit sisälsivät uudenlaisia pelimekaniikkoja, kun taas toiset keskittyivät enemmän uudenlaisen miljöön luomiseen, kuten Columbia Gamesin varhaiskeskiaikainen HârnMaster ja Bard Gamesin Talislanta, joka on saanut inspiraationsa fantasiakirjallisuudesta.


title: Pöytäroolipeli

text: Uusien pelien ilmestyessä myös Dungeons & Dragons kehittyi, ja vuonna 1989 julkaistiin Advanced Dungeons & Dragonsin toinen painos, johon kuului nyt kolme pääkirjaa: Player’s Handbook, Dungeon Master’s Guide ja Monstrous Compendium.


title: Pöytäroolipeli

text: 90-luvulla roolipelien myynti oli lähtenyt laskuun, ja Tactical Studies Rules oli lähellä konkurssia, kunnes Wizards of the Coast osti yhtiön itselleen. Sulautumisen jälkeen WotC ryhtyi julkaisemaan kolmatta painosta Dungeons & Dragonsista, johon liitettiin muun muassa uudenlainen hahmokustomointi ja vanhempien pelien mukainen miniatyyrien käyttö. Kolmanteen painokseen liitettiin myös OGL-lisenssi (Open Game License), joka antaa muille yrityksille ja pelinkehittäjille mahdollisuuden luoda ja myydä omia pelejään.


title: Pöytäroolipeli

text: 2000-luvun ominaisia piirteitä roolipelien julkaisussa olivat vanhojen pelien uudelleenpainokset sekä indie-pelien kasvu. Vuonna 2000 Ron Edwards julkaisi itse tuottamansa roolipelin Sorcerer, ensin PDF-muodossa ja vuonna 2001 paperimuodossa. Sorcerer toimi toisen indie-pelin, Obsidian: Age of Judgementin, ohella suunnannäyttäjänä muille itsenäisille roolipeleille ja niiden julkaisijoille.


title: Pöytäroolipeli

text: Roolipelit alkoivat myös ottaa elementtejä muualta kuin perinteisestä fantasiakirjallisuudesta; vuonna 2001 White Wolf Game Studio, Vampire: the Masqueraden kehittäjä, julkaisi uuden roolipelin nimeltä Exalted, johon oli saatu inspiraatiota muun muassa Kreikan, Rooman Mesopotamian ja Aasian mytologioista. Myös uudemmat ja ajankohtaisemmat ilmiöt näkyvät pelissä, sillä vaikutteita oli saatu myös animesta, mangasta sekä videopeleistä.


title: Tähkiötopot

text: Tähkiötopot ("Rostraria") on heinäkasvien (Poaceae) heimoon kuuluva kasvisuku. Sukuun luetaan kuuluvaksi 13 lajia.


title: Ruotsi talviolympialaisissa 2018

text: Ruotsi osallistui Pyeongchangin talviolympialaisiin 2018. Maata edusti 116 urheilijaa, jotka kilpailivat yhdeksässä urheilumuodossa. Urheilijoista miehiä oli 62 ja naisia 54. Jääkiekkoilijoita oli 48 ja maastohiihtäjiä 20. Avajaisissa joukkueen lippua kantoi curlingpelaaja Niklas Edin ja päättäjäisissä maastohiihtäjä Charlotte Kalla.


title: Puola talviolympialaisissa 2018

text: Puola osallistui Pyeongchangin talviolympialaisiin 2018. Maata edusti 62 urheilijaa, jotka kilpailivat 11 urheilumuodossa. Urheilijoista miehiä oli 37 ja naisia 25. Pikaluistelijoita oli 14 sekä ampumahiihtäjiä ja maastohiihtäjiä seitsemän. Avajaisissa joukkueen lippua kantoi pikaluistelija Zbigniew Bródka ja päättäjäisissä rattikelkkailija Mateusz Luty.


title: Puola talviolympialaisissa 2018

text: Puola voitti kisoissa yhden kulta- ja yhden pronssimitalin, molemmat mäkihypyssä. Se sijoittui kisojen mitalitilastossa 20:nneksi.


title: Australia talviolympialaisissa 2018

text: Australia osallistui Pyeongchangin talviolympialaisiin 2018. Maata edusti 50 urheilijaa, jotka kilpailivat kymmenessä urheilumuodossa. Urheilijoista miehiä oli 28 ja naisia 22. Freestylehiihtäjiä oli 16 ja lumilautailijoita 11. Avajaisissa joukkueen lippua kantoi lumilautailija Scotty James ja päättäjäisissä lumilautalija Jarryd Hughes.


title: Australia talviolympialaisissa 2018

text: Australia saavutti kisoissa kaksi hopeamitalia ja yhden pronssin. Se sijoittui kisojen mitalitilastossa 23:nneksi.


title: Ukraina talviolympialaisissa 2018

text: Ukraina osallistui Pyeongchangin talviolympialaisiin 2018. Maata edusti 33 urheilijaa, jotka kilpailivat yhdeksässä urheilumuodossa. Urheilijoista miehiä oli 17 ja naisia 16. Ampumahiihtäjiä oli 11 ja ohjaskelkkailijoita kuusi. Avajaisissa joukkueen lippua kantoi ampumahiihtäjä Olena Pidhrušna ja päättäjäisissä freestylehiihtäjä Oleksandr Abramenko.


title: Ukraina talviolympialaisissa 2018

text: Ukrainan ainoan mitalin toi freestylehiihtäjä Oleksandr Abramenko, joka voitti kultaa hypyissä. Kisojen mitalitilastossa maa sijoittui 21:nneksi.


title: Karaba

text: Karaba on maalaiskunta Ségoun alueen Sanin piirissä Malissa. Sen keskuskylä Karaba Kagoua sijaitsee Banijoen eteläpuolisella tasangolla 45 kilometriä Sanista etelään. Kunnassa on 8 700 ja keskuskylässä 1 900 asukasta (vuonna 2009).


title: Karaba

text: Karaban kunnan pinta-ala on 969 neliökilometriä. Se rajoittuu pohjoisessa Sanin piirin Sourountounan, idässä Wakin, etelässä Kavan ja lännessä Diakourounan kuntiin. Alue on pinnanmuodostukseltaan tasankoa ja laaksoja. Pysyviä vesistöjä ei ole. Kasvillisuus on pensas- ja metsäsavannia.


title: Karaba

text: Kuntaan kuuluu 13 kylää. Asukkaat ovat miniankoja, boboja, fulbeja, moseja, songhaita ja soninkeja.


title: Karaba

text: Karaban kautta kulkee Sanin ja Koutialan välinen maantie RN13. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat durra, hirssi, maissi, puuvilla, maapähkinä, lehmänpapu, maapapu, fonio ja seesami. Kotieläimiä ovat naudat, lampaat, vuohet, siipikarja sekä vähäisemmässä määrin hevoset, aasit ja siat. Kaupankäynti suuntautuu Kimparanaan. Nuoriso hakeutuu ansiotöihin kaupunkeihin.


title: Karaba

text: Kunnassa toimii kolme julkista alakoulua, kaksi kyläkoulua, yläkoulu, koraanikoulu ja kaksi koulutus- ja kehittämiskeskusta (CED). Karaba Kagouassa on terveyskeskus ja lääkevarasto. Vesihuollon taso on riittämätön.


title: Norja talviolympialaisissa 2018

text: Norja osallistui Pyeongchangin talviolympialaisiin 2018. Maata edusti 109 urheilijaa, jotka kilpailivat 11 urheilumuodossa. Urheilijoista miehiä oli 82 ja naisia 27. Jääkiekkoilijoita oli 25 (miesten joukkue), maastohiihtäjiä 20 sekä alppihiihtäjiä ja ampumahiihtäjiä 11. Avajaisissa joukkueen lippua kantoi ampumahiihtäjä Emil Hegle Svendsen ja päättäjäisissä maastohiihtäjä Marit Bjørgen.


title: Norja talviolympialaisissa 2018

text: Norja voitti eniten mitaleja olympialaisissa saavuttaen kaikkiaan 39 mitalia, asettaen täten uuden ennätyksen eniten mitaleja voittaneena valtiona talviolympialaisissa. Edellinen ennätys oli 37 mitalia, jonka saavutti Yhdysvallat vuoden 2010 talviolympialaisissa. Norja voitti Saksan kanssa yhtä monta kultamitalia ja täten Norja sekä Saksa asettivat uuden ennätyksen voittamalla eniten kultamitaleja talviolympialaisissa 14 kultamitalilla. Edellisen ennätyksen oli saavuttanut Kanada vuoden 2010 talviolympialaisissa.


title: Mark McShane

text: Mark McShane, kirjailijanimi Marc Lovell (28. marraskuuta 1930 Sydney, Australia – 28. elokuuta 2013 Mallorca, Espanja) oli australialainen mutta Mallorcalla 40 vuotta asunut kirjailija


title: Mark McShane

text: McShane kirjoitti kaksi romaania vuodessa. Hänen rikosromaaninsa "Seance on a Wet Afternoon" (1961) pohjalta on Bryan Forbes ohjannut elokuvan "Lukittujen ovien takana" (1964). Säveltäjä Stephen Schwartz on säveltänyt sen vuonna 2005 oopperaksi. Japanilainen elokuvaversio "Kôrei " (ohjaus Kiyoshi Kurosawa 2000) on kauhuelokuva. Myös romaanista "The Passing of Evil" on tehty elokuva nimellä "Liian paljon – liian nuorena" ("Grasshopper" 1970). Sen on ohjannut Jerry Paris.


title: Mark McShane

text: McShane kirjoitti suuren osan teoksistaan salanimellä Marc Lovell. Myös hänen sillä nimellä kirjoittamastaan "Apple Spy in the Sky" on tehty elokuva. Elokuvan "Vakoilijoita kaikki tyynni" ("The Trouble with Spies", 1987) on ohjannut Burt Kennedy.


title: Saksa talviolympialaisissa 2018

text: Saksa osallistui Pyeongchangin talviolympialaisiin 2018. Maata edusti 155 urheilijaa, jotka kilpailivat 14 urheilumuodossa. Urheilijoista miehiä oli 95 ja naisia 60. Jääkiekkoilijoita oli 25 (miesten joukkue), rattikelkkailijoita 18 ja maastohiihtäjiä 16. Avajaisissa joukkueen lippua kantoi yhdistetyn hiihtäjä Eric Frenzel ja päättäjäisissä jääkiekkoilija Christian Ehrhoff.


title: Saksa talviolympialaisissa 2018

text: Saksa saavutti kisoissa 14 kulta-, 10 hopea- ja 7 pronssimitalia. Se sijoittui mitalitilastossa Norjan jälkeen toiseksi. Yksittäisissä urheilumuodoissa se oli mitalitilaston paras ampumahiihdossa, ohjaskelkkailussa, rattikelkkailussa ja yhdistetyssä.


title: Kassorola

text: Kassorola on maalaiskunta Ségoun alueen Sanin piirissä Malissa. Sen keskuskylä Nianasso sijaitsee Banijoen eteläpuolisella tasangolla 65 kilometriä Sanista etelään. Kunnassa on 16 300 ja keskuskylässä 1 400 asukasta (vuonna 2009).


title: Kassorola

text: Kassorolan kunta rajoittuu pohjoisessa Sanin piirin Kanieguén ja Kavan, lännessä Moribalan ja Tourakolomban, etelässä Koutialan piirin Zanfiguén ja Yorosson piirin Kiffosso I:n ja idässä Koumbian kuntiin. Seutu on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.


title: Kassorola

text: Kuntaan kuuluu 22 kylää. Asukkaat ovat miniankoja, fulbeja ja boboja.


title: Kassorola

text: Keskuskylän kautta kulkee Sanista Koutialaan johtava maantie RN13, josta haarautuu maantie RN14 Yorosson piirin Kouryyn. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, fonio ja pavut. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet, siipikarja sekä vähäisemmässä määrin hevoset, aasit ja siat. Nuoriso hakeutuu ansiotöihin kaupunkeihin.


title: Kassorola

text: Kunnassa toimii kaksi julkista alakoulua, viisi kyläkoulua, yläkoulu, koraanikoulu, koulutus- ja kehittämiskeskus (CED) ja kahdeksan lukutaitokeskusta. Nianassossa on terveyskeskus. Vesihuollon tason on riittämätön.


title: Alatalon kartano

text: Alatalon kartano on suuri maatila Laukaassa, Laukkavirran eli Tarvaalan kylässä, lähellä Lievestuoreenjärven pohjoispäätä. Sen vuonna 1923 valmistuneen päärakennuksen on suunnitellut Alvar Aalto. Rakennuksen perusta on betonia, runko hirttä ja pinta pystylaudoitusta. Tyyliltään rakennus edustaa uusklassismia. Se jatkaa myös pohjalaista maalaistaloarkkitehtuuria ja kansanomaista rakennusperinnettä.


title: Alatalon kartano

text: Rakennusvaiheessa sekä alkuperäisen omistajan että hänen appensa rahat loppuivat kesken, ja rakennus siirtyi Petäjäveden seurakunnan omistukseen ja pantiin vuokralle. Sodan jälkeen tila pilkottiin kolmeen ja luovutettiin siirtokarjalaisille. Rapistuneen, kylmän päärakennuksen ympäristöineen osti maanviljelijä Matti Laapotti perheineen vuonna 1946. Laapotin suku on kunnostanut rakennuksen 1980-luvulla.


title: Valko-Venäjä talviolympialaisissa 2018

text: Valko-Venäjä osallistui Pyeongchangin talviolympialaisiin 2018. Maata edusti 33 urheilijaa, jotka kilpailivat kuudessa urheilumuodossa. Urheilijoista miehiä oli 16 ja naisia 17. Ampumahiihtäjiä oli kymmenen, maastohiihtäjiä yhdeksän, freestylehiihtäjiä kuusi, pikaluistelijoita viisi, alppihiihtäjiä kaksi ja kaukalopikaluistelijoita yksi. Avajaisissa joukkueen lippua kantoi freestylehiihtäjä Alla Tsuper ja päättäjäisissä ampumahiihtäjä Darja Domratšava.


title: Valko-Venäjä talviolympialaisissa 2018

text: Valko-Venäjä voitti kisoissa kaksi kultamitalia ja yhden hopean. Se sijoittui kisojen mitalitilastossa 15:nneksi.


title: Elänne

text: Elänne on Pirkanmaalla Mänttä-Vilppulan Tammikoskella sijaitseva järvi.


title: Elänne

text: Järven pinta-ala on 310 hehtaaria eli 3,1 neliökilometriä. Se on 3,4 kilometriä pitkä ja 1,7 kilometriä leveä. Järvi on selkeän muotoinen. Siitä työntyy etelään puoli kilometriä pitkä lahti, jota kutsutaan Uittosalmeksi. Lahdenpohjukka jatkuu Tammikosken patoon päättyvään joenuomaan, jonka vedenpinnan korkeus on sama kuin järvellä. Koillispää on melko leveä järvenosa, joka jää Vuohisaaren taakse. Järven rannat ovat alavaa maata lukuun ottamatta etelärannasta kohoavaa Tammivuorta ja itärantaan viettävää Elämänmäkeä. Elämänmäki kohoaa yli 80 metriä järven vedenpintaa korkeammalle ja sen huomaa helposti järveltä käsin.


title: Elänne

text: Järvessä on kolme saarta. Niiden yhteispinta-ala on 3,0 hehtaaria, mikä on noin 0,8 prosenttia järven kokonaispinta-alasta. Saarista Vuohisaari on suurin (1,3 ha ), Elännesaari toiseksi suurin (1,0 ha ) ja Herransaari on niistä pienin.


title: Elänne

text: Järvi on luodattu ja siitä on julkaistu syvyyskartat. Järven tilavuus on 15 miljoonaa kuutiometriä eli 0,015 kuutiokilometriä. Sen keskisyvyys on 4,8 metriä ja suurin syvyys on 18,1 metriä. Syvin kohta sijaitsee Herransaaren ja Uittosalmen puolivälissä.


title: Elänne

text: Järven rantaviivan pituus on 13 kilometriä, josta saarten rantaviivan yhteispituus on 1,1 kilometriä. Järven rannat ovat metsämaata, joka paikoin katkeaa rantaan ulottuvien peltopalstojen kohdalla. Järven lähiympäristössä on kuusi maatilaa ja rannoille on rakennettu lähes 40 vapaa-ajan asuntoa. Uittosalmen lahdensuulla sijaitsee leirikeskus.


title: Elänne

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Elänteen lähialueeseen (35.371) järvi kuuluu. Järven vedenpinnan korkeus on 103,5 metriä mpy.


title: Elänne

text: Suurin osa virtaamasta tulee Kurkijärvestä (666 ha), joka laskee Elänteeseen Savikosken kautta. Järvien välillä on 1,3 metriä korkeuseroa. Elänteen lounaisrantaan laskee Valkeajärven (107 ha) laskuoja, joka on samalla myös Valkeajärven valuma-alueen (35.373) laskuoja. Valuma-alueeseen kuuluvat myös Musturinlammi (8 ha) ja Pahalammi, jotka laskevat Valkeajärveen. Elänteen lähialueelta suoraan järveen laskee vain kolme järveä tai lampea. Ne ovat Härköslammi (4 ha), joka sijaitsee Elämänmäen koillispuolella ja laskee järven itärantaan, Pahalammi (2 ha), joka laskee Pirttikylän viereen, ja Kekälelammi (1 ha), joka laskee Uittosalmen pohjukkaan.


title: Elänne

text: Elänne laskee Tammikosken kautta Ruoveden Paloselän Tammilahteen. Tammikosken lasku-uoma on yli 400 metriä pitkä ja järvien välinen korkeusero on 7,4 metriä.


title: Elänne

text: Elämänmäen korkeimman kohdan yli menevä metsäpalstasta on rauhoitettu 76 hehtaaria Natura 2000-ohjelman luonnonsuojelualueeksi (FI0354001). Alueeseen kuuluu myös Vuohisaari, joka on autio, ja 700 metriä järvenrantaa. Viereiseltä metsäpalstalta on rauhoitettu pienempi alue, joilla on yhteinen raja. Metsäalueella on vanhoja metsiä, jossa pesii 25 lintulajia.


title: Elänne

text: Järveltä näkyvä Elämänmäki on entisen Elämänmäen parantolan sijaintipaikka vuosina 1906–1917. Tuolloin parantoja lopetti toimintansa ja sen rakennus siirrettiin Ajosjärven rantaan.


title: Elänne

text: Vuoden 1958 peruskartassa Tammikoskeen on merkitty mylly. Nykyisen leirikeskuksen kohdalla oli tuolloin rakennus, jonka viereen oli kirjoitettu ”Elämänmaja”.


title: Elänteen valuma-alue

text: Elänteen valuma-alue (vesistöaluetunnus 35.37) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 74,82 neliökilometriä. Alueen järvisyys on 15,93 %. Vesistön valuma-alueen alarajana on Tammikoski, jossa reitin vedet laskevat Ruoveden Paloveteen, joka sijaitsee Paloveden alueella (35.32).


title: Elänteen valuma-alue

text: Kolmannen jakovaiheen alueita ovat seuraavat neljä aluetta tai valuma-aluetta :


title: Kazakstan talviolympialaisissa 2018

text: Kazakstan osallistui Pyeongchangin talviolympialaisiin 2018. Maata edusti 46 urheilijaa, jotka kilpailivat yhdeksässä urheilumuodossa. Urheilijoista miehiä oli 26 ja naisia 20. Ampumahiihtäjiä oli kymmenen, freestylehiihtäjiä yhdeksän sekä maastohiihtäjiä ja kaukalopikaluistelijoita seitsemän. Avajaisissa sekä päättäjäisissä joukkueen lippua kantoi kaukalopikaluistelija Abzal Ažgalijev.


title: Kazakstan talviolympialaisissa 2018

text: Kazakstan sai ainoan mitalinsa freestylehiihdossa, jossa Julija Galyševa saavutti kumparelaskussa pronssia. Maa sijoittui kisojen mitalitilastossa 28:nneksi.


title: Moribala

text: Moribala (myös "Moribila") on maalaiskunta Ségoun alueen Sanin piirissä Malissa. Sen keskuskylä Moribila Kagoua sijaitsee Banijoen eteläpuolisella tasangolla 75 kilometriä Sanista etelään. Kunnassa on 11 500 ja keskuskylässä 700 asukasta (vuonna 2009).


title: Moribala

text: Moribalan kunta rajoittuu pohjoisessa Sanin piirin Tourakolomban, idässä Kassorolan, etelässä Sikasson alueen Koutialan piirin Zanfiguén ja Kounianan ja lännessä Koromon kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin ja Sahelin siirtymävyöhykkeeseen.


title: Moribala

text: Kuntaan kuuluu 16 kylää. Asukkaat ovat etupäässä miniankoja. Lisäksi on fulbeja ja boboja.


title: Moribala

text: Moribalan kautta kulkee Sanin ja Koutialan välinen maantie RN13. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin.


title: Moribala

text: Kunnassa toimii viisi alakoulua, yläkoulu ja terveyskeskus. Vesihuollon taso on riittämätön.


title: Aira-talo

text: Aira-talo on kolmikerroksinen aumakattoinen, rapattu tiilitalo Jyväskylän keskustassa. Tässä Jyväskylän ensimmäisessä suuressa asuinkerrostalossa on 18 asuntoa. Vuonna 1926 valmistuneen rakennuksen on suunnitellut Alvar Aalto. Se edustaa Aallon varhaistuotannon 1920-luvun klassismia. Ankaraa klassismia keventävät koristeelliset yksityiskohdat: pihanpuolen ovien ja syöksytorvien koristelut, sisään aukeavat ovet ja vinot sisäseinät.


title: Pikkunapparit

text: Pikkunapparit (Platyrinchidae) on varpuslintuihin kuuluva heimo. Heimon lajien taksonomia on epäselvä ja lajit luokitellaan usein kuuluviksi joko kotingoihin tai tyranneihin. BirdLife Suomen luokitukseen mukaan pikkunappareihin kuuluu 4 sukua ja 9 lajia.


title: Iso-Britannia talviolympialaisissa 2018

text: Iso-Britannia osallistui Pyeongchangin talviolympialaisiin 2018. Maata edusti 58 urheilijaa, jotka kilpailivat 11 urheilumuodossa. Urheilijoista miehiä oli 34 ja naisia 24. Freestylehiihtäjiä oli yksitoista sekä rattikelkkailijoita ja curlingpelaajia kymmenen. Avajaisissa joukkueen lippua kantoi skeletonkelkkailija Lizzy Yarnold ja päättäjäisissä lumilautalija Billy Morgan.


title: Iso-Britannia talviolympialaisissa 2018

text: Iso-Britannia voitti kisoissa yhden kultamitalin ja neljä pronssia. Se sijoittui kisojen mitalitilastossa 19:nneksi. Yksittäisissä urheilumuodoissa maa oli skeletonin mitalitilaston ykkönen.


title: Téné

text: Téné on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 50 kilometriä Sanista koilliseen. Kunnassa on 20 700 ja keskuskylässä 4 800 asukasta (vuonna 2009).


title: Téné

text: Ténén kunta rajoittuu pohjoisessa Sanin piirin Baramandougoun, lännessä Fionin, lounaassa Somon, idässä Tominianin piirin Fangasson ja etelässä Tominianin kuntiin.


title: Téné

text: Kuntaan kuuluu 25 kylää.


title: Téné

text: Ténén kautta kulkee Ségoun ja Moptin välinen maantie RN6.


title: Japani talviolympialaisissa 2018

text: Japani osallistui Pyeongchangin talviolympialaisiin 2018. Maata edusti 124 urheilijaa, jotka kilpailivat 13 urheilumuodossa. Urheilijoista naisia oli 72 ja miehiä 52. Jääkiekkoilijoita oli 23 (naisten joukkue) sekä lumilautailijoita ja pikaluistelijoita 16. Avajaisissa joukkueen lippua kantoi mäkihyppääjä Noriaki Kasai, ja päättäjäisissä Nao Kodaira.


title: Japani talviolympialaisissa 2018

text: Japani voitti kisoissa neljä kulta-, viisi hopea- ja neljä pronssimitalia. Se sijoittui kisojen mitalitilastossa 11:nneksi.


title: Itä–Länsi-ottelu 1967

text: Vuoden 1967 Pesäpallon miesten Itä–Länsi-ottelu pelattiin Hesperiassa 10. syyskuuta. Tämä oli kaikkiaan 33. Itä-Länsi-ottelu ja 26. joka pelattiin Helsingissä. Helsingissä pelattiin nyt 12. kerran peräkkäin. Hesperian kenttä isännöi Itä-Länttä viimeisen kerran. Katsojamääräksi ilmoitettiin 4460. Markus Lakaniemi esiintyi Itä-Länsi -ottelussa yhdeksännen kerran. Martti Yli-Jaskari pelasi kuudennen Itä-Länsi -ottelunsa. Molemmille ottelu oli viimeinen.


title: Itä–Länsi-ottelu 1967

text: Kymmenes nuorten Itä–Länsi-ottelu pelattiin Kouvolassa ja se päättyi Lännen 8–20 voittoon.


title: Itä–Länsi-ottelu 1967

text: Naisten Itä–Länsi-ottelu pelattiin seitsemännen kerran. Kauhajoella 20.8. pelattu ottelu päättyi Lännen voittoon juoksuin 5–19.


title: Itä–Länsi-ottelu 1967

text: Avausheiton suoritti professori Lauri Pihkala.Länsi aloitti sisällä.


title: Kiina talviolympialaisissa 2018

text: Kiina osallistui Pyeongchangin talviolympialaisiin 2018. Maata edusti 80 urheilijaa, jotka kilpailivat 12 urheilumuodossa. Urheilijoista naisia oli 46 ja miehiä 34. Freestylehiihtäjiä oli 15, pikaluistelijoita 13, taitoluistelijoita 11 ja kaukalopikaluistelijoita 10. Avajaisissa joukkueen lippua kantoi kaukalopikaluistelija Zhou Yang ja päättäjäisissä kaukalopikaluistelija Daijing Wu.


title: Kiina talviolympialaisissa 2018

text: Kiina voitti kisoissa yhden kultamitalin, kuusi hopeaa ja kaksi pronssia. Se sijoittui kisojen mitalitilastossa 16:nneksi.


title: Sourountouna

text: Sourountouna on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista etelään. Kunnassa on 12 400 asukasta (vuonna 2009).


title: Sourountouna

text: Sourountounan kunta rajoittuu pohjoisessa Sanin piirin Dahin, lännessä Diélin, etelässä Diakourounan, Karaban ja Wakin sekä idässä Tominianin piirin Sanékuyn kuntiin.


title: Sourountouna

text: Kuntaan kuuluu 31 kylää.


title: Sourountouna

text: Sourountounan kautta kulkee Sanin ja Koutialan välinen maantie.


title: Romania talviolympialaisissa 2018

text: Romania osallistui Pyeongchangin talviolympialaisiin 2018. Maata edusti 27 urheilijaa, jotka kilpailivat kahdeksassa urheilumuodossa. Urheilijoista miehiä oli 18 ja naisia yhdeksän. Avajaisissa joukkueen lippua kantoi ampumahiihtäjä Marius-Petru Ungureanu ja päättäjäisissä ohjaskelkkailija Raluca Strămăturaru.


title: Romania talviolympialaisissa 2018

text: Romanian urheilijoista parhaiten sijoittui ohjaskelkkailija Raluca Strămăturaru, joka oli naisten kilpailussa seitsemäs.


title: Tanska talviolympialaisissa 2018

text: Tanska osallistui Pyeongchangin talviolympialaisiin 2018. Maata edusti 17 urheilijaa, jotka kilpailivat viidessä urheilumuodossa. Urheilijoista miehiä oli kymmenen ja naisia seitsemän. Avajaisissa joukkueen lippua kantoi pikaluistelija Elena Møller Rigas ja päättäjäisissä pikaluistelija Viktor Hald Thorup.


title: Tanska talviolympialaisissa 2018

text: Tanskalaisurheilijoista parhaiten sijoittui pikaluistelija Viktor Hald Thorup, joka oli miesten yhteislähtökilpailussa viides.


title: Hopeaheinät

text: Hopeaheinät ("Corynephorus") on heinäkasvien (Poaceae) heimoon kuuluva pienehkö kasvisuku. Sukuun kuuluu viisi lajia.


title: Hopeaheinät

text: Hopeaheinät ovat monivuotisia, kasvutavaltaan tiiviisti mätästäviä ja ylesiväritykseltään vihertäviä heiniä. Lehdet ovat kapeita ja lehtitupet ovat punertavia. Kieleke on kalvomainen ja teräväkärkinen. Hopeaheinien kukinto on harsu röyhy, jonka tähkylät ovat sivuilta tasaisia ja kaksikukkaisia. Tähkylöiden kaleet ovat pitkähköjä, teräväkärkisiä ja keskenään suunnilleen yhtä suuria. Ulkokale on yksisuoninen ja sisäkale on kolmisuoninen. Ulkohelpeet ovat kalvomaisia, yksisuonisia ja vihneellisiä. Vihne on polvitaitteinen, tyveltä musta ja kärkeä kohti vaaleneva. Keskellä vihnettä on vaaleista karvoista muodostunut rengas.


title: Hopeaheinät

text: Suvun lajeista Suomessa on tavattu hopeaheinää ("Corynephorus canescens"), jota on havaittu muutamilta alueilta eteläisestä Suomesta, viime aikoina Kaakkois-Suomesta. Etelä-Ruotsissa hopeaheinä on jo yleinen.


title: Séléfougou

text: Séléfougou on maalaiskunta ja sen keskuskylä Koulikoron alueen Kangaban piirissä Malissa. Se sijaitsee Nigerin ja sen sivujoen Sankaranin välillä 30 kilometriä Kangabasta kaakoon. Kunnassa on 4 600 ja keskuskylässä 3 200 asukasta (vuonna 2009).


title: Séléfougou

text: Séléfougoun kunta rajoittuu pohjoisessa Kangaban piirin Maramandougoun, lännessä Kaniogon ja Nougan sekä etelässä Yanfolilan piirin Tagandougoun ja Bayan kuntiin.


title: Séléfougou

text: Kuntaan kuuluu neljä kylää.


title: Séléfougou

text: Séléfougousta on kuivana aikana lauttayhteys Nigerjoen yli Kangabaan. Tieyhteys Bamakoon kulkee Sélinguéjärven padon kautta.


title: Visser

text: Visser on sukunimi, joka on muun muassa seuraavilla henkilöillä:


title: Amager Vest

text: Amager Vest (Länsi-Amager) on Amagerin saaren luoteisosassa sijaiseva yksi Kööpenhaminan kymmenestä tilastoalueesta. Amager Vest käsittää Islands Bryggen, Ørestadin ja Eberts Villabyn alueet sekä laajan Kalvebod Fælledin alueen.


title: Amager Vest

text: Amagerin saaren länsipuoli on pääasiallisesti muodostunut laajentumisesta Öresundin meren matalimmille osille. Läntisen Amagerin laajennus aloitettiin noin 1930 ja valmistui noin 1955. Laajennuksen päätavoitteena oli antaa suojaan Kööpenhaminan sataman eteläosille. Laajennusmaa kostuu muun muassa kivistä, meren hiekasta, kipsistä sekä jätteestä, mikä tekee siitä erittäin kalliin pohjan rakentamiselle.


title: Amager Vest

text: Amager Vest on Kööpenhaminan kymmenestä tilastoalueesta pinta-alallisesti suurin, mutta siellä on pienin väestö.


title: Wasaborgin talo

text: Wasaborgin talo on Vaasan keskustassa sijatseva jugend-tyylinen rakennus. Se sijaitsee Vaasanpuistikon ja Raastuvankadun kulmassa. Wasaborgin talon on rakennuttanut siirtolaistoiminnalla vaurastunut liikemies Hugo Sjöblom vuosina 1910–1912. Talon itäsiiven ovat suunnitelleet arkkitehdit J. E. Bruun ja Carl Schoultz ja länsisiiven Arhur Rudolf Gauffin.


title: Wasaborgin talo

text: Talon rakennuttanut Sjöblom kuoli pian talon valmistuttua. Perikunnan ajauduttua konkurssiin talo myytiin pakkohuutokaupassa kiinteistöosakeyhtiö Fastighetsbolaget Wasaborgille vuonna 1915. Vuodesta 1920 aina 1970-luvulle saakka talossa toimi tukku- ja siirtomaatavaraliike Kahvi-Komppania Oy, jonka nimi vakiintui myös paikallisten käytössä talon nimeksi. Nykyisellään talo tunnetaan Wasaborgin talon nimellä.


title: Niketamidi

text: Niketamidi eli "koramiini" ("Coramin", "Coramine") on lääkeaine. Sillä on hoidettu pellagra-nimistä b-vitamiini niasiinin puutostautia. Niketamidi metabolisoituu elimistössä nikotiiniamidiksi. Sen vaikutukset muistuttavat paljolti pentetratsolia, mutta niketamidi vaikuttaa pitkäaikaisemmin ja heikommin. Vartiainen kuvailee lääkeaineen hoidollisia vaikutuksia lobeliinin tyyppisinä. Lobeliini on eräs nuottaruohosta saatava alkaloidi. Niketamidi vaikuttaa aivojen hengityskeskukseen aktivoivasti ja on siten vastavaikuttaja barbituraattien aiheuttamalle myrkytystilalle. Näitä ovat voineet olla joko mainitun lääkeaineen (barbituraatin) yliannostelu, itsemurhayritys tai liian syvä lääkenarkoosi.


title: Hopeaheinä

text: Hopeaheinä ("Corynephorus canescens") on heinäkasvien (Poaceae) heimoon, hopeaheinien ("Corynephorus") sukuun kuuluva kasvilaji. Se on monivuotinen ja yleisesti ottaen matalakasvuinen heinälaji.


title: Hopeaheinä

text: Hopeaheinä on kasvutavaltaan mätästävä, ja sen muodostamat mättäät ovat tiiviitä ja yleisväritykseltään kalvaan harmaanvihreitä. Varret voivat kasvaa 30 cm korkeiksi, ja lehdet ovat nauhamaisen kapeita. Nuoret lehtitupet ovat purppuranpunaisia, mutta ne muuttuvat vanhetessaan harmaanruskeiksi. Suurimpaan osaan mättäiden varsista muodostuu kukinto, joka on pienehkö röyhy. Röyhyn tähkylät ovat kaksikukkaisia ja sivuiltaan tasaisia. Kussakin tähkylässä on myös kaksi vaaleaa vihnettä. Hopeaheinä kukkii heinä–elokuussa. Kukinta-aikaan röyhyt ovat avoimia, mutta kukinnan jälkeen röyhyt ovat supussa.


title: Hopeaheinä

text: Hopeaheinä kasvaa kuivilla ja hiekkaisilla kasvupaikoilla, etenkin rantadyyneillä ja merenrantahietikoilla. Suomessa hopeaheinää on tavattu paikoin Etelä-Suomesta, lähinnä Kaakkois-Suomesta. Ruotsissa hopeaheinä on yleinen etelässä Hallandista Gotlantiin.


title: Crait

text: Crait on pieni kuvitteellinen mineraaliplaneetta "Tähtien sota" -elokuvasarjassa. Planeetta on mainittu kahdesti oheismateriaaleissa ennen ensiesiintymistään elokuvassa "". Planeetalla oli 3 vuotta ennen Yavinin taistelua sijainnut varhaisten kapinallisten perustama etuvartio, joka oli kuitenkin kolme vuotta myöhemmin jo hylätty. Ensimmäisen ritarikunnan ja Vastarinnan välisen sodan aikana Craitista tuli turvapaikka Vastarinnalle D’Qarin evakuoinnin jälkeen. Planeetalla käytiin myöhemmin taistelu, jossa Vastarinta koki raskaita tappioita.


title: Crait

text: Crait on pieni, autio ja asumaton planeetta, joka sijaitsee samannimisessä aurinkokunnassa. Planeetalla on runsaasti mineraaleja. Lähes koko planeetan pinta on hyvin ohuen suolakerroksen peittämä, alla taas punaista mineraalia. Craitilla on myös vuoristoja ja suuria suola-aavikkoja, ja oli mahdollisesti kauan sitten meren peitossa. Craitilla asuu tiedetysti vain yksi eläinaji: kristalliturkkiset ketun kaltaiset vulptexit.


title: Crait

text: Crait luotiin "The Last Jedi" -elokuvaa varten. Planeetta mainittiin ensimmäisen kerran vuoden 2016 elokuvalle "Rogue One: A Star Wars Story" suunnatussa kuvasanakirjassa, jonka kirjoitti Pablo Hidalgo ja joka julkaistiin 16. joulukuuta 2016. Crait esiintyi tapahtumapaikkana ensimmäistä kertaa Claudia Grayn kirjoittama nuorten aikuisten romaanissa "Leia, Princess of Alderaan", joka julkaistiin osana "Journey to Star Wars: The Last Jedi" -mediasarjaa 1. syyskuuta 2017.


title: Amifenatsoli

text: Amifenatsoli (diaminofenyylitiatsoli, "daptatsoli", "DAPT") on lääkeaine ja vastamyrkky. Sitä on aikaisemmin käytetty yhdessä bemegridin kanssa, jonka kanssa sillä on joitakin yhtäläisiä piirteitä. Amifenatsolilla on opiaattien, kuten morfiinin ja barbituurihapon johdosten, suhteen kumoavaa ja elvyttävää hoitovaikutusta. Amifenatsoli vaikuttaa lamaantuneeseen hengitykseen eli se auttaa respiratorisesti. Ainetta on käytetty lääkemyrkytyksissä ja liian syvissä narkoositiloissa. Sittemmin amifenatsolin ovat korvanneet naloksoni ja naltreksoni. Amifenatsolin antotapa on ollut laskimotiputuksena annettava.


title: Florence L. Barclay

text: Florence Louisa Barclay (2. joulukuuta 1862 – 10. maaliskuuta 1921) oli englantilainen kirjailija. Hän kirjoitti romanttisia teoksia.


title: Florence L. Barclay

text: Florence Louisa Charlesworth syntyi anglikaanisen rehtorin tyttärenä Surreyn Limpsfieldissä, Englannissa. Perheen kolmesta tyttärestä Maud Ballington Boothista tuli pelastusarmeijan johtaja ja Amerikan vapaaehtoistyön perustaja. Florencen ollessa seitsemänvuotias perhe muutti London Borough of Tower Hamlets’in Limehouseen.


title: Florence L. Barclay

text: Vuonna 1881 Florence Charlesworth avioitui pastori Charles W. Barclayn kanssa. He viettivät kuherruskuukautensa Pyhässä maassa, jossa Sikemissä he erään tiedonannon perusteella löysivät Johanneksen evankeliumissa mainitun Jaakobin kaivon paikan. Siellä Jeesus tapasi samarialaisen naisen (Joh. luku 4). Barclayn pariskunta asettui Hertfordshiren Hertford Heathiin, jossa rouva toimi rehtorin vaimona. Florencesta tuli kahdeksan lapsen äiti. Neljäkymmentä täytettyään terveysongelmat johtivat hänet joksikin aikaa vuodelepoon. Ajankuluksi hän rupesi kirjoittamaan. Ensimmäinen romanttinen romaani sai nimekseen "The Wheels of Time" ("Ajan rattaat"). Seuraava romaani, "Rosary" ("Rukousnauha"), tarina kuolemattomasta rakkaudesta julkaistiin vuonna 1909. Kuvaavaa teoksen menestymiselle on se, että se on käännetty kahdeksalle kielelle ja teoksesta on tehty viisi elokuvaa, useilla kielillä. "New York Timesin" mukaan Rosary oli vuonna 1910 myydyin romaani Yhdysvalloissa. Kirjan suosio säilyi. Kaksikymmentäviisi vuotta myöhemmin viikkolehti "Sunday Circle" julkaisi teoksen artikkelisarjanaan. Vuonna 1926 huomattava ranskalainen näytelmäkirjailija Alexandre Bisson teki romaanista kolminäytöksisen näytelmän, jota esitettiin Pariisissa.


title: Florence L. Barclay

text: Florence Barclay kirjoitti yksitoista kirjaa, mukaan lukien tositarinoita.  1910 julkaistusta romaanista "The Mistress of Shenstone" ("Shenstonen rouva") tehtiin samanniminen mykkä filmi vuonna 1921. Barclayn lyhyt tarina "Under the Mulberry Tree" ("Silkkiäispuun alla") ilmestyi 11. toukokuuta 1911 "Ladies Home Journal" –lehden erikoisjulkausuna ""The Spring Romance Number"".


title: Florence L. Barclay

text: Florence Barclay kuoli vuonna 1921 viisikymmentäkahdeksanvuotiaana. Eräs hänen tyttäristään julkaisi G. P. Putnam's Sonsin kustantamana samana vuonna anonyymisti "The Life of Florence Barclay: A Study in Personality".


title: Etelä-Afrikka talviolympialaisissa 2018

text: Etelä-Afrikka osallistui Pyeongchangin talviolympialaisiin 2018. Maan ainoa edustaja oli alppihiihtäjä Connor Wilson, joka niin ollen myös kantoi joukkueen lippua avajaisissa sekä päättäjäisissä.


title: Etelä-Afrikka talviolympialaisissa 2018

text: Etelä-Afrikka teki vuonna 2018 paluun talviolympialaisiin jätettyään Sotšin olympialaiset 2014 väliin.


title: Etelä-Afrikka talviolympialaisissa 2018

text: Etelä-Afrikka sai alppihiihtoon maapaikan yhdelle miehelle. Connor Wilsonin lisäksi myös Sive Speelman täytti osallistumiskriteerit, mutta Wilson sai paikan parempien FIS-pisteidensä ansiosta.


title: Azerbaidžan talviolympialaisissa 2018

text: Azerbaidžan osallistui Pyeongchangin talviolympialaisiin 2018. Maan ainoa edustaja oli alppihiihtäjä Patrick Brachner, joka niin ollen myös kantoi joukkueen lippua avajaisissa.


title: Azerbaidžan talviolympialaisissa 2018

text: Azerbaidžan sai alppihiihtoon maapaikan yhdelle miehelle. Paikan sai itävaltalaissyntyinen Patrick Brachner, joka edusti maata myös Sotšin olympialaisissa 2014.


title: Kypros talviolympialaisissa 2018

text: Kypros osallistui Pyeongchangin talviolympialaisiin 2018. Maan ainoa edustaja oli alppihiihtäjä Ntínos Lefkarítis, joka niin ollen myös kantoi joukkueen lippua avajaisissa sekä päättäjäisissä.


title: Kypros talviolympialaisissa 2018

text: Kypros sai alppihiihtoon maapaikan yhdelle miehelle.


title: Andorra talviolympialaisissa 2018

text: Andorra osallistui Pyeongchangin talviolympialaisiin 2018. Maata edusti viisi urheilijaa kolmessa eri urheilumuodossa. Avajaisissa sekä päättäjäisissä joukkueen lippua kantoi maastohiihtäjä Irineu Esteve Altimiras.


title: Andorra talviolympialaisissa 2018

text: Andorra sai alppihiihtoon maapaikan yhdelle miehelle ja yhdelle naiselle, ja liäksi paikkojen uudelleenjaossa yhden paikan haluamalleen urheilijalle.


title: Andorra talviolympialaisissa 2018

text: Andorra sai maastohiihtoon maapaikan yhdelle miehelle ja yhdelle naiselle, mutta päätti jättää naisen paikan käyttämättä.


title: Hongkong talviolympialaisissa 2018

text: Hongkong osallistui Pyeongchangin talviolympialaisiin 2018. Maan ainoa edustaja oli alppihiihtäjä Arabella Ng, joka niin ollen myös kantoi joukkueen lippua avajaisissa.


title: Hongkong talviolympialaisissa 2018

text: Hongkong sai alppihiihtoon maapaikan yhdelle naiselle. Sen sai Arabella Ng, jonka täti Fenella Ng on edustanut Hongkongia olympialaisissa uinnissa ja soudussa.


title: Luxemburg talviolympialaisissa 2018

text: Luxemburg osallistui Pyeongchangin talviolympialaisiin 2018. Maan ainoa edustaja oli alppihiihtäjä Matthieu Osch, joka niin ollen myös kantoi joukkueen lippua avajaisissa sekä päättäjäisissä.


title: Luxemburg talviolympialaisissa 2018

text: Oschin lisäksi Luxemburg oli saanut yhdelle naiselle maapaikan maastohiihtoon, mutta jätti paikan käyttämättä.


title: Luxemburg talviolympialaisissa 2018

text: Luxemburg sai alppihiihtoon maapaikan yhdelle miehelle.


title: Malta talviolympialaisissa 2018

text: Malta osallistui Pyeongchangin talviolympialaisiin 2018. Maan ainoa edustaja oli alppihiihtäjä Élise Pellegrin, joka niin ollen myös kantoi joukkueen lippua avajaisissa sekä päättäjäisissä.


title: Malta talviolympialaisissa 2018

text: Malta sai alppihiihtoon maapaikan yhdelle naiselle.


title: Wagoner (Oklahoma)

text: Wagoner on kaupunki Wagonerin piirikunnassa, Oklahoman osavaltiossa, Yhdysvalloissa. Kaupungin väkiluku oli vuoden väestönlaskennassa 8 323.


title: Albania talviolympialaisissa 2018

text:
Albania osallistui Pyeongchangin talviolympialaisiin 2018. Maata edusti kaksi urheilijaa,
molemmat alppihiihdossa. Avajaisissa sekä päättäjäisissä maan lippua kantoi Suela Mëhilli.


title: Albania talviolympialaisissa 2018

text: Albanian olympiakomitean tavoitteena oli saada olympialaisiin kolme tai neljä urheilijaa. Se olisi ollut Albanian talviolympiahistorian suurin joukkue.


title: Albania talviolympialaisissa 2018

text: Albania sai alppihiihtoon maapaikan yhdelle miehelle ja yhdelle naiselle.


title: Intia talviolympialaisissa 2018

text: Intia osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi ohjaskelkkailija Shiva Keshavan.


title: Intia talviolympialaisissa 2018

text: Intia sai maastohiihtoon maapaikan yhdelle miehelle.


title: Ita Ever

text: Ita Ever (s. 1931) on virolainen näyttelijä. Hän on näytellyt sekä teatterissa että elokuvassa. Hän aloitti uransa 1950-luvun alussa Eesti draamateatterissa ja näytellyt virolaisissa ja venäläisissä elokuvissa.


title: Kihnu Virve

text: Kihnu Virve eli Virve Köster (s. 1928) on virolainen kansanlaulaja ja säveltäjä, joka on kotoisin Kihnun saarelta. Hän on tehnyt satoja lauluja, joiden aiheina ovat ennen kaikkea rakkaus ja meri, esimerkiksi "Mere Pidu" -nimisen laulun, jonka on esittänyt Kukerpillid-yhtye.


title: Kihnu Virve

text: Virve oli vuonna 2009 Viron myydyin naisartisti. Ja muutenkin hän on yksi Viron myydyimmistä artisteista.


title: Kihnu Virve

text: Hänen mukaansa on myös nimetty Kihnun ja Pärnun väliä kulkeva lautta.


title: Kristiina Poska

text: Kristiina Poska (s. 12. heinäkuuta 1978 Türi) on virolainen kapellimestari. Hän kuuluu virolaisten kapellimestareiden huippuihin. Poska on työskennellyt erityisesti Saksassa, jossa hän toimi useita vuosia Komische Oper Berlinin taiteellisena johtajana ja oli tehtävässä ensimmäinen nainen. Vuonna 2013 hän sai Saksan merkittävimmän kapellimestaripalkinnon ja oli siinäkin ensimmäinen nainen. Vuodesta 2016 hän on johtanut oopperaorkestereita eri puolilla Eurooppaa.


title: Anu Raud

text: Anu Raud (s. 1943) on virolainen tekstiilitaiteilija. Hänet tunnetaan erityisesti seinätekstiileistä. Hän jatkaa virolaisen tekstiilitaiteen perinteitä ja on sitä kautta vaikuttanut nykyvirolaisen muotoilun kansanomaiseen suuntaukseen. Hän on perustanut Heimtaliin kotiseutumuseon, jossa on näytteillä hänen töitään.


title: Heimtali

text: Heimtali on kylä Viljandimaalla Viljandin kunnassa. Siellä oli vuoden 2011 lopussa 202 asukasta.


title: Heimtali

text: Kylä on kuulunut Pärstin kuntaan, joka vuodesta 2013 on ollut osa Viljandin kuntaa.


title: Kirgisia talviolympialaisissa 2018

text: Kirgisia osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Tariel Žarkymbajev ja päättäjäisissä alppihiihtäjä Jevgeni Timofejev.


title: Kirgisia talviolympialaisissa 2018

text: Kirgisia sai alppihiihtoon maapaikan yhdelle miehelle.Kirgisia sai maastohiihtoon maapaikan yhdelle miehelle.


title: Moldova talviolympialaisissa 2018

text: Moldova osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi maastohiihtäjä Nicolae Gaiduc.


title: Moldova talviolympialaisissa 2018

text: Moldova sai alppihiihtoon maapaikan yhdelle miehelle. Sen sai itävaltalaissyntyinen Christopher Hörl.Moldova sai maastohiihtoon maapaikan yhdelle miehelle.


title: Kaï

text: Kaï on maalaiskunta ja sen keskuskylä Sikasson alueen Kadiolon piirissä Malissa. Se sijaitsee 75 kilometriä Kadiolosta maanteitse pohjoiseen. Kunnassa on 8 200 ja keskuskylässä 3 600 asukasta (vuonna 2009).


title: Kaï

text: Kaïn kunta rajoittuu idässä ja etelässä Kadiolon piirin Loulounin, lännessä Sikasson piirin Lobougoulan ja pohjoisessa Kaboïlan kuntiin. Pinnanmuodostusta leimaavat mäet ja tasangot. Ainoa pysyvä vesistö on Kaïdo. Seutu kuuluu Sudanin vyöhykkeeseen. Kasvillisuus on savannia.


title: Kaï

text: Kuntaan kuuluu kuusi kylää. Asukkaat ovat etupäässä samoja. Lisäksi on fulbeja ja djulia. Uskontoja ovat islam ja animismi.


title: Kaï

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Kotieläimiä ovat naudat, lampaat, vuohet ja siipikarja.


title: Mongolia talviolympialaisissa 2018

text: Moldova osallistui Pyeongchangin talviolympialaisiin 2018. Maata edusti kaksi maastohiihtäjää. Avajaisissa maan lippua kantoi Batmönhiin Atšbadrah ja päättäjäisissä Tšinbatyn Otgontsetseg.


title: Mongolia talviolympialaisissa 2018

text: Mongolia sai maastohiihtoon maapaikan yhdelle miehelle ja yhdelle naiselle.


title: Ranska talviolympialaisissa 2018

text: Ranska osallistui Pyeongchangin talviolympialaisiin 2018. Maata edusti 106 urheilijaa, jotka kilpailivat 11 urheilumuodossa. Urheilijoista miehiä oli 63 ja naisia 43. Alppihiihtäjiä oli 22, freestylehiihtäjiä 19, maastohiihtäjiä ja lumilautailijoita 13 sekä ampumahiihtäjiä 12. Avajaisissa joukkueen lippua kantoi ampumahiihtäjä Martin Fourcade ja päättäjäisissä taitoluistelijat Gabriella Papadakis ja Guillaume Cizeron.


title: Ranska talviolympialaisissa 2018

text: Ranska voitti kisoissa viisi kulta-, neljä hopea- ja kuusi pronssimitalia. Se sijoittui kisojen mitalitilastossa yhdeksänneksi. Ampumahiihtäjä Martin Fourcade voitti kolme kultamitalia.


title: Marokko talviolympialaisissa 2018

text: Marokko osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Samir Azzimani ja päättäjäisissä alppihiihtäjä Adam Lamhamedi.


title: Marokko talviolympialaisissa 2018

text: Marokko sai alppihiihtoon maapaikan yhdelle miehelle. Paikasta kilpailivat veljekset Adam ja Sami Lamhamedi. Kuten Sotšissa 2014, Marokon edustajaksi valittiin Adam, ja Sami jäi varamieheksi.Marokko sai maastohiihtoon maapaikan yhdelle miehelle. Sen sai Samir Azzimani, joka edusti vielä Vancouverissa 2010 Marokkoa alppihiihdossa.


title: Pakistan talviolympialaisissa 2018

text: Pakistan osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi alppihiihtäjä Muhammad Karim.


title: Pakistan talviolympialaisissa 2018

text: Pakistan sai alppihiihtoon maapaikan yhdelle miehelle.Pakistan sai maastohiihtoon maapaikan yhdelle miehelle.


title: Leena Huovinen

text: Leena Marketta Huovinen, o.s. Hiltunen (s. 19. elokuuta 1963 Savonlinna) on suomalainen yliopisto- ja kisapappi.


title: Leena Huovinen

text: Huovinen syntyi postivirkamies Risto Huovisen ja korvauskäsittelijä Helvi Käyhkön perheeseen. Hänen puolisonsa vuodesta 1988 on toimittaja Timo Huovinen. Ylioppilaaksi Leena Huovinen tuli 1983 ja valmistui teologian maisteriksi Helsingin yliopistosta 1992. Hän toimi Helsingin yliopiston Lahden tutkimuskeskuksen opintosihteerinä 1993–1994, Helsingin NMKY:n projektisihteerinä 1995–1997 ja Helsingin hiippakunnan ja kirkkopalvelujen hiippakunnallisena opintosihteerinä 1997–1998. Helsingin seurakuntayhtymän yliopistopappi Helsingin yliopistossa hän on ollut vuodesta 1998. Huovinen valittiin Vuoden papiksi 2007. Kirkkohallituksen nimittämäksi kisapapiksi hän tuli vuonna 2004. Hänen edeltäjänsä tässä tehtävässä, Suomen ensimmäinen kisapappi vuodesta 1972, oli Göran Hellberg.


title: Venäläiset olympiaurheilijat talviolympialaisissa 2018

text: Venäläiset olympiaurheilijat (OAR) ovat kansainvälisen olympiakomitean valitsemia venäläisiä urheilijoita Pyeongchangin talviolympialaisiin 2018. Valinta tehtiin sen jälkeen kun venäläinen olympiakomitea asetettiin kilpailukieltoon Venäjän dopingskandaalin myötä.


title: Filippiinit talviolympialaisissa 2018

text: Filippiinit osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi alppihiihtäjä Asa Miller.


title: Filippiinit talviolympialaisissa 2018

text: Filippiinit sai alppihiihtoon maapaikan yhdelle miehelle. Paikan sai Yhdysvalloissa asuva Asa Miller, jolla on Yhdysvaltain ja Filippiinien kaksoiskansalaisuus.Filippiinejä Sotšissa 2014 edustanut Michael Christian Martinez jäi aluksi vaille paikkaa vuoden 2018 kisoissa. Ruotsin olympiakomitean luovuttua saamastaan paikasta heidän kiintiöpaikkansa siirtyi Filippiineille, ja Martinez pääsi sittenkin mukaan.


title: Bulgaria talviolympialaisissa 2018

text: Bulgaria osallistui Pyeongchangin talviolympialaisiin 2018. Maata edusti 21 urheilijaa, jotka kilpailivat kuudessa urheilumuodossa. Urheilijoista miehiä oli kaksitoista ja naisia yhdeksän. Lähes puolet joukkueesta, kymmenen, oli ampumahiihtäjiä. Avajaisissa joukkueen lippua kantoi lumilautailija Radoslav Jankov ja päättäjäisissä maastohiihtäjä Yordan Chuchuganov.


title: Loulouni

text: Loulouni on maalaiskunta ja sen keskuskylä Sikasson alueen Kadiolon piirissä Malissa. Se sijaitsee 60 kilometriä Kadiolosta maanteitse koilliseen. Kunnassa on 41 100 ja keskuskylässä 5 300 asukasta (vuonna 2009).


title: Loulouni

text: Loulounin kunta rajoittuu lännessä Kadiolon piirin Fouroun, etelässä Kadiolon ja Zégouan, koillisessa Nimbougoun sekä pohjoisessa Kaïn ja Sikasson piirin Lobougoulan ja Kaboïlan kuntiin ja kaakossa Burkina Fasoon. Maisemaa leimaavat tasangot, laaksot ja mäet. Seutu kuuluu Sudanin vyöhykkeeseen. Kasvillisuus on metsäsavannia ja galleriametsiä.


title: Loulouni

text: Kuntaan kuuluu 29 kylää. Asukkaat ovat etupäässä senufoja. Lisäksi on samoja, djulia, fulbeja ja dogoneja. Vallitseva uskonto on islam. Kunnassa on myös kristittyjä ja animisteja.


title: Loulouni

text: Loulounin kautta kulkee Sikassosta Norsunluurannikon rajalle johtava maantie RN7. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja pienimuotoista kaupankäyntiä.


title: Isabel González

text: Isabel González (s. 1977) on valmistunut balettitanssijaksi Tallinnan Ballettikoulusta vuonna 1997 ja työskenteli Viron kansallisbaletissa vuosina 1997-98. Kulttuuripalveluiden tuottajaksi hän valmistui 2005 Humanistisesta ammattikorkeakoulusta. Hän on toiminut tuottajana KokoTeatterissa vuosina 2003-2009 ja vuodesta 2009 lähtien Liikkeellä marraskuussa -festivaalin vastaavana tuottajana. Vuonna 2012 Gonzalez perusti luovan tuotantotoimiston Arts Management Helsingin yhdessä Outi Järvisen kanssa. Gonzalez toimii vuosina 2018-2019 Sirkuksen tiedotuskeskuksessa hankekoordinaattorina.


title: Mika Kulju

text: Mika Kulju (s 1969) on suomalainen filosofian maisteri, tietokirjailija ja historioitsija. Hän on myös perustamansa media-alalla toimivan Media-Arena Oy:n toimitusjohtaja.


title: Unkari talviolympialaisissa 2018

text: Unkari osallistui Pyeongchangin talviolympialaisiin 2018. Maata edusti 19 urheilijaa, jotka kilpailivat kuudessa urheilumuodossa. Urheilijoista naisia oli kymmenen ja miehiä yhdeksän. Yli puolet joukkueesta, kymmenen, oli kaukalopikaluistelijoita. Avajaisissa joukkueen lippua kantoi pikaluistelija Konrád Nagy.


title: Roger Hansson

text: Roger Hansson (s. 13. heinäkuuta 1967 Helsingborg) on ruotsalainen entinen jääkiekkoilija. Pelipaikaltaan hän oli oikea laitahyökkääjä. Hansson on peliuransa jälkeen toiminut valmentajana.


title: Roger Hansson

text: Hanssonin kasvattajaseura on Helsingborg HC. Helsingborgista hän siirtyi 1. divisioonaan Rögle BK:n joukkueeseen kaudeksi 1984–1985. Hanssonin pelatessa Röglessä NHL-seura Vancouver Canucks varasi hänet 11. kierroksella 213. pelaajana. Kaudella 1986–1987 Hansson saavutti myös maailmanmestaruuskilpailujen pronnssin Ruotsin alle 20-vuotiaiden maajokkueessa. Viimeisenä Röglen kautenaan 1990–1991 Hansson oli joukkueen varakapteeni.


title: Roger Hansson

text: Kaudeksi 1991–1992 Hansson siirtyi Elitserieniin Malmö IF:n joukkueeseen. Heti ensimmäisellä Malmön kaudellaan Hansson oli mukana voittamassa Ruotsin mestaruutta. Malmö voitti Ruotsin mestaruuden uudelleen kaudella 1994–1995. Tuolloin Hansson oli joukkueen varakapteeni ja seuraavalla kaudella 1995–1996 joukkueen kapteeni. Malmössa pelatessaan Hansson oli mukana Ruotsin jääkiekkomaajoukkueessa voittamassa neljää peräkkäistä MM-mitalia vuosina 1992–1995 ja olympiakultaa Lillehammerin talviolympialaisissa 1994. Yhteensä Hansson pelasi Ruotsin maajoukkueessa 78 A-maaottelua. 1992 Hansson voitti MM-turnauksen maalipörssin Ruotsin voittaessa maailmanmestaruuden.


title: Roger Hansson

text: Kaudeksi 1996–1997 Hansson siirtyi Saksan DEL-liigaan Kassel Huskiesin joukkueeseen. Hansson pelasi Kasselissa kaudet 1996–2001. Tämän jälkeen hän pelasi uransa viimeiset kaudet Röglessä 2001–2003 toimien Allsvenkanissa pelanneen joukkueen kapteenina.


title: Roger Hansson

text: Hansson toimi Rögle BK:n organisaatiossa eri tehtävissä 2005–2012 ja uudelleen kaudesta 2014–2015 alkaen.


title: Portugali talviolympialaisissa 2018

text: Portugali osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Kequyen Lam ja päättäjäisissä alppihiihtäjä Arthur Hanse.


title: Portugali talviolympialaisissa 2018

text: Portugali sai alppihiihtoon maapaikan yhdelle miehelle.Portugali sai maastohiihtoon maapaikan yhdelle miehelle. Sen sai Macaolla syntynyt kanadalais-portugalilainen Kequyen Lam, joka kilpaili vuoteen 2013 asti lumilautacrossissa ennen kuin loukkaantui ja vaihtoi maastohiihtoon.


title: Uzbekistan talviolympialaisissa 2018

text: Uzbekistan osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi alppihiihtäjä Komiljon Tuhtajev.


title: Uzbekistan talviolympialaisissa 2018

text: Uzbekistan sai alppihiihtoon maapaikan yhdelle miehelle.Uzbekistan sai MM-kilpailun 2017 sijoitusten perusteella maapaikan yhdelle miehelle.


title: Islanti talviolympialaisissa 2018

text: Islanti osallistui Pyeongchangin talviolympialaisiin 2018. Maata edusti viisi urheilijaa, joista kolme kilpaili maastohiihdossa ja kaksi alppihiihdossa. Urheilijoista miehiä oli kolme ja naisia kaksi. Avajaisissa joukkueen lippua kantoi alppihiihtäjä Freydís Halla Einarsdottir ja päättäjäisissä maastohiihtäjä Snorri Einarsson.


title: Armenia talviolympialaisissa 2018

text: Armenia osallistui Pyeongchangin talviolympialaisiin 2018. Maata edusti kolme urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi maastohiihtäjä Mikajel Mikajeljan.


title: Armenia talviolympialaisissa 2018

text: Armenia sai alppihiihtoon maapaikan yhdelle miehelle.Armenia sai maastohiihtoon maapaikan yhdelle miehelle ja yhdelle naiselle.


title: Latvia talviolympialaisissa 2018

text: Latvia osallistui Pyeongchangin talviolympialaisiin 2018. Maata edusti 34 urheilijaa, jotka kilpailivat yhdeksässä urheilumuodossa. Urheilijoista miehiä oli 25 ja naisia yhdeksän. Ohjaskelkkailijoita joukkueessa oli kymmenen ja rattikelkkailijoita kahdeksan. Avajaisissa joukkueen lippua kantoi rattikelkkailija Daumants Dreiškens ja päättäjäisissä pikaluistelija Haralds Silovs.


title: Liettua talviolympialaisissa 2018

text: Liettua osallistui Pyeongchangin talviolympialaisiin 2018. Maata edusti yhdeksän urheilijaa, joista neljä kilpaili ampumahiihdossa, kolme maastohiihdossa ja kaksi alppihiihdossa. Urheilijoista miehiä oli viisi ja naisia neljä. Avajaisissa joukkueen lippua kantoi ampumahiihtäjä Tomas Kaukėnas ja päättäjäisissä alppihiihtäjä Andrej Drukarov.


title: Tapio Heinonen (albumi)

text: Tapio Heinonen on Tapio Heinosen vuonna 1970 ilmestynyt esikoisalbumi. Albumista julkaistiin yhteensä kaksi uusintapainosta samana vuonna, toinen nimellä Julian Grimau, jossa kappaleet ovat erilaisessa järjestyksessä.


title: Tapio Heinonen (albumi)

text: Kappaleessa ”Nähdä saa ken tietää mitä tahtoo” soittaa tuntematon ruotsalainen kokoonpano.


title: Jamaika talviolympialaisissa 2018

text: Jamaika osallistui Pyeongchangin talviolympialaisiin 2018. Maata edusti kolme urheilijaa, jotka kilpailivat kahdessa eri urheilumuodossa. Avajaisissa maan lippua kantoi rattikelkkailija Jazmine Fenlator-Victorian ja päättäjäisissä rattikelkkailija Carrie Russell.


title: Jamaika talviolympialaisissa 2018

text: Jamaika sai maapaikan rattikelkkailun naisten kaksikkoon ranking-sijoitusten perusteella. Se oli ensimmäinen kerta, kun jamaikalaiset naiskelkkailijat pääsivät olympialaisiin. Joukkueen osallistuminen oli epävarmaa, sillä valmentaja Sandra Kiriasis yritettiin siirtää valmentajan tehtävistä suoritusanalysoijaksi. Hän erosi ja uhkasi viedä joukkueen kelkan mukanaan. Lopulta joukkue pääsi kuitenkin kilpailemaan.


title: Manchesterin arkkitehtuuri

text: Manchesterin arkkitehtuuri kuvastaa runsaasti erilaisia arkkitehtonisia tyylejä. Kaupungin historian tärkeimpiä vaiheita oli teollinen vallankumous, ja Manchester tunnetaankin ensimmäisenä modernina, teollisena kaupunkina. Manchesterin ikoneja ovat varastot, rautatiesillat, puuvillatehtaat ja kanavat. Ne ovat jäänteitä menneisyydestä ajoilta, jolloin kaupungin ytimessä sekä tuotettiin että myytiin tuotteita. Manchesterin arkkitehtuuri edustaa minimaalista yrjöjen aikaista tai keskiaikaista arkkitehtuuria. Näin ollen Manchesterissa on edustettuina suuri joukko 1800- ja 1900-lukujen arkkitehtuurin suuntauksia, kuten palazzo-tyyli, uusgotiikka, venetsialainen, edwardiaaninen, uusbarokki, art nouveau, art deco ja uusklassinen arkkitehtuuri.


title: Manchesterin arkkitehtuuri

text: Manchester laajeni teollisen vallankumouksen seurauksena ja Bridgewaterin kanavasta sekä Liverpool Roadin rautatieasemasta tulivat ensimmäinen oikea kanava ja rautatieasema, joita käytettiin tavaroiden kuljetukseen. Teollinen vallankumous loi Manchesteriin varallisuutta mutta paljon vaurautta käytettiin ylenpalttisiin hankkeisiin, jotka toteutettiin usein asukkaiden kustannuksella. Tekniikan kehitys, kuten Manchesterin kanava, symboloi rikasta ja ylpeää Manchesteria. Samoin useat viktoriaanisen aikakauden rakennukset kuvastivat varakasta kaupunkia, joista parhaita esimerkkejä ovat uusgoottilainen Manchesterin kaupungintalo ja John Rylands Library -kirjasto. Teollisen vallankumouksen huipulla Manchesterin kaupungista löytyi lähes 2000 varastoa. Monet niistä ovat nyt muunnettu muihin käyttötarkoituksiin, mutta niiden ulkonäkö säilyy pääosin ennallaan, joten kaupunki on säilyttänyt paljon sen teollista, mietiskelevää luonnetta.


title: Kroatia talviolympialaisissa 2018

text: Kroatia osallistui Pyeongchangin talviolympialaisiin 2018. Maata edusti 19 urheilijaa, joista kymmenen kilpaili alppihiihdossa, neljä maastohiihdossa ja rattikelkkailussa sekä yksi ohjaskelkkailussa. Urheilijoista miehiä oli 12 ja naisia seitsemän. Avajaisissa joukkueen lippua kantoi alppihiihtäjä Natko Zrnčić-Dim ja päättäjäisissä rattikelkkailija Drazen Silic.


title: Helen Broderick

text: Helen Broderick (11. elokuuta 1891 – 25. syyskuuta 1959) oli amerikkalainen teatteri- ja elokuvanäyttelijä joka tuli tunnetuksi erityisesti merkittävissä sivurooleissa.


title: Helen Broderick

text: Eräs ensimmäisiä oli sivunaispääosa elokuvassa Top Hat jossa hän teki managerin vaimona todella onnistuneen roolin.


title: Montenegro talviolympialaisissa 2018

text: Montenegro osallistui Pyeongchangin talviolympialaisiin 2018. Maata edusti kolme urheilijaa, joista kaksi kilpaili alppihiihdossa ja yksi maastohiihdossa. Urheilijoista miehiä oli yksi ja naisia kaksi. Avajaisissa joukkueen lippua kantoi alppihiihtäjä Jelena Vujičić ja päättäjäisissä alppihiihtäjä Eldar Salihovic.


title: Alte Weser

text: Alte Weser on saksalainen kasuunimajakka Weserjoen suiston ulkopuolella.


title: Alte Weser

text: Majakka sytytettiin vuonna 1964 ja se korvasi kahdeksan vuosikymmentä palvelleen vanhan Roter Sand -majakan. Alte Weser oli aluksi miehitetty kuten edeltäjänsä, mutta se muutettiin vuonna 1972 täysautomaattiseksi.


title: Imperiumi

text: Imperiumi (myös valtakunta tai maailmanvalta) on suuri poliittinen yksikkö, jossa yksi emämaa, metropoli tai hallitsija (usein keisari) hallitsee yhtä tai useaa toista aluetta tai kansaa joko alueliitosten tai jonkinlaisen epävirallisen herruuden kautta.


title: Imperiumi

text: Imperiumeja on ollut jo muinaisina aikoina, ja imperiumi on vanhempi poliittisen organisaation muoto kuin siirtomaavalta. Monet imperiumit ovat olleet rauhallisia ja kukoistavia eivätkä siirtomaavaltakuntien tavoin alistettuja ja hyväksikäytettyjä, ja imperiumi on usein perustunut houkuttimiin eikä ainoastaan pakottamiseen.


title: Imperiumi

text: Imperiumin perustamiselle on voinut olla erilaisia syitä. Valloittaja on voinut haluta rauhoittaa riitelevät valtiot, alkaa hyötyä niistä taloudellisesti, tavoitella valloituksen tuomaa kunniaa tai haluta levittää uskontoaan tai aatettaan. Joskus imperiumi on syntynyt rauhanomaisesti esimerkiksi epätasaisen modernisaation tai yhteiskunnallisen erilaistumisen seurauksena.


title: Imperiumi

text: Historian eri aikoina on syntynyt erityyppisiä imperiumeja, jotka perustettiin eri tavoin. Varhaisimmat kaupunkivaltiot pyrkivät laajentumaan valtaamalla naapureitaan. Jos ne onnistuivat, tuloksena saattoi olla laajempi valtio. Useimmiten tuloksena oli kuitenkin imperiumi, jossa hyökkääjästä tuli keskusvaltio, joka hallitsi useita puoliksi itsenäisiä reunavaltioita. Esimerkiksi Ateenasta tuli imperiumi, koska Ateenan kaupunkivaltio oli interventionistinen ja pakotti valvotun ateenalaisen demokraattisen järjestelmän hallitsemansa liiton muille osapuolille. Sen sijaan Sparta tyytyi olemaan vain liittonsa vahvin valtio, hegemoni, eikä näin muodostanut imperiumia. Aleksanteri Suuri perusti imperiuminsa sotilaallisella voimalla. Rooman valtakunta syntyi pääasiassa rauhanomaisin keinoin, kuten kielen, lain ja sivistyksen levittämisen kautta. Kiinalainen Han-imperiumi pystyi taitavasti halliten pitämään hyvin erilaiset maakunnat yhden hallinnon alla. Brittiläinen imperiumi sekä Ranskan, Portugalin ja Espanjan imperiumit perustivat valtansa laivastonsa mahdollistamaan maailmankauppaan. Neuvostoliitto perusti imperiuminsa moniin keinoihin, kuten ideologiseen läpäisyyn sekä sotilaallisiin, poliittisiin ja taloudellisiin keinoihin.


title: Imperiumi

text: Imperiumin koossapysyminen on riippunut usein siitä, katsoivatko reuna-alueiden johtajat itselleen hyödyksi imperiumiin kuulumisen. Imperiumeja on usein pitänyt koossa myös se, että imperiumin valtioilla on ollut yhteinen vihollinen, jota vastaan ne ovat pysyneet toisilleen solidaarisina.


title: Imperiumi

text: Keskusvaltio hallitsee imperiumin reunavaltioita yksinkertaisimmin sotilaallisen miehityksen tai poliittisten väliintulojen avulla. Se voi myös hallita epävirallisen taloudellisen tai kulttuurisen vaikutuksen kautta. Taloudellinen painostus on usein riittänyt hallituksiin vaikuttamisen keinoksi. Poliittiseen ja taloudelliseen suostutteluun on usein liittynyt uskonto, idologia tai muu kulttuurinen voima.


title: Imperiumi

text: Useimmissa tapauksissa imperiumin keskusvaltiolla on keskitetty hallinto, tuottajien ja kuluttajien välillä eriytetty talous sekä yhteiset poliittiset lojaliteetit. Poikkeuksena tähän olivat esimerkiksi Euroopan keskiaikaiset imperiumit, joilla oli vain rajoitetut ja hajautetut hallinnot, ja joita piinasivat hallitsijan ja alemman aristokratian väliset riidat. Samalla paikallisilla kulttuureilla oli hyvinkin vaihtelevat poliittiset lojaliteetit. Imperiumin reuna-alueilla sen sijaan on tyypillisesti heikot hallinnot, eriyttämättömät taloudet sekä hyvin hajautuneet poliittiset lojaliteetit.


title: Imperiumi

text: Imperiumin reuna-alueiden asema voi vaihdella. Jotkin reuna-alueet voivat päästä osallistumaan imperiumin päätöksentekoon ja saavat käyttöönsä sen resursseja. Toiset reuna-alueet saattavat olla eristettyjä, syrjittyjä ja hyväksikäytettyjä. Keskusvaltion ja reuna-alueen suhde voi vaihdella hierarkisesta ja ongelmallisesta harmoniseen ja molemminpuoliseen riippuvuuteen.


title: Imperiumi

text: Joskus imperiumin reuna-alueenkin kulttuuri voi vaikuttaa valloittajan ja jopa uhata sulauttaa sen itseensä. Tästä tunnetuin esimerkki on mongolien Kiinan-valloitus.


title: Imperiumi

text: Maailmanhistorian tunnetuin imperiumi oli Rooman valtakunta. Muita tunnettuja muinaisia imperiumeja olivat esimerkiksi Vanhan maailman Lagaš, Akkadin valtakunta, Sumer, Babylonia, Assyria, heettiläisten valtakunta, Egyptin valtakunta, Persian valtakunta, Makedonian valtakunta ja Pergamon sekä Uuden maailman Inkavaltakunta ja Asteekkivaltakunta. Uudemman ajan imperiumeja Vanhassa maailmassa olivat esimerkiksi Arabien valtakunta, Bysantin valtakunta, Frankkien valtakunta, Pyhä saksalais-roomalainen keisarikunta, Khmerien valtakunta, Mongolivaltakunta, Osmanien valtakunta, Venäjän keisarikunta ja Brittiläinen imperiumi.


title: Imperiumi

text: 2000-luvun imperiumeiksi on kutsuttu suurvaltoja kuten Yhdysvallat, Kiina, Euroopan unioni ja Venäjä. Niiden taloudellisen ja sotilaallisen vaikutusvallan lisäksi niiden materiaalinen, institutionaalinen ja ideologinen vaikutus muihin valtioihin on hyvin suuri. Kiinalla ja Venäjällä on lisäksi omat reuna-alueensa kuten Tiibet ja Tšetšenia.


title: Eestiläis-suomalainen sanakirja

text: Eestiläis-suomalainen sanakirja – Eesti-soome sõnaraamat on professori Lauri Kettusen laatima virolais-suomalainen sanakirja. Se ilmestyi vuonna 1958 Suomalaisen Kirjallisuuden Seuran kustantamana.


title: Eestiläis-suomalainen sanakirja

text: Kettunen edusti kantaa, jonka mukaan kielen nimi on "eesti", ja hän taisteli sen puolesta loppuun asti. Sanakirjan nimeenkin hän halusi eestin. Kettusen alkusanojen jälkeen julkaisijan sihteeri Toivo Vuorela lisäsi kustantajan näkemyksen:


title: Eestiläis-suomalainen sanakirja

text: Kettunen kertoo alkusanoissaan kirjan taustasta, joka ulottuu 1900-luvun alkupuolelle. Hän julkaisi vuonna 1917 "Virolais-suomalaisen sanakirjan" (Otava) ja ryhtyi sen jälkeen kokoamaan täydentävää aineistoa ja valmistelemaan uutta laitosta. Vielä kirjan esipuheeseen hän kirjaa sanat:


title: Eestiläis-suomalainen sanakirja

text: Otava ei sitten ollut halukas työtä julkaisemaan, mutta SKS otti sen kustannettavakseen.


title: Libanon talviolympialaisissa 2018

text: Libanon osallistui Pyeongchangin talviolympialaisiin 2018. Maata edusti kolme urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Samer Tawk.


title: Libanon talviolympialaisissa 2018

text:
Libanon sai alppihiihtoon maapaikan yhdelle miehelle ja yhdelle naiselle.
Libanon sai maastohiihtoon maapaikan yhdelle miehelle.


title: Makedonia talviolympialaisissa 2018

text: Makedonia osallistui Pyeongchangin talviolympialaisiin 2018. Maata edusti kolme urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Stavre Jada.


title: Makedonia talviolympialaisissa 2018

text: Makedonia sai alppihiihtoon maapaikan yhdelle miehelle.Makedonia sai maastohiihtoon maapaikan yhdelle miehelle ja yhdelle naiselle.


title: Bosnia ja Hertsegovina talviolympialaisissa 2018

text: Bosnia ja Hertsegovina osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kahdessa eri urheilumuodossa. Avajaisissa sekä päättäjäisissä maan lippua kantoi alppihiihtäjä Elvedina Muzaferija.


text:
Bosnia ja Hertsegovina sai alppihiihtoon maapaikan yhdelle miehelle ja yhdelle naiselle.
Bosnia ja Hertsegovina sai maastohiihtoon maapaikan yhdelle miehelle ja yhdelle naiselle.


title: Galveston (Texas)

text: Galveston on kaupunki Galvestonin piirikunnassa, Texasin osavaltiossa, Yhdysvalloissa. Kaupungin väkiluku oli vuoden väestönlaskennassa 47 743. Kaupungin pormestarina on toiminut vuodesta 2014 lähtien James D. Yarbrough.


title: Taitoluistelu talviolympialaisissa 2018 – miesten kilpailu

text: Taitoluistelun miesten olympiakilpailu Pyeongchangin 2018 talviolympialaisissa käytiin Gangneung Ice Arenassa 16. – 17. helmikuuta 2018. Lyhytohjelma käytiin 16. helmikuuta ja vapaaohjelma 17. helmikuuta.


text: Miesten kilpailun mitallienjako oli 1 000 mitallienjako talviolympialaisten historiassa.


text: Kilpailun voitti japanilainen Yuzuru Hanyu, joka voitti saman sarjan myös edellisissä talviolympialaisissa. Häntä ennen samaan on pystynyt viimeksi Dick Button vuonna 1952.


text: Lyhytohjelma luisteltiin 16. helmikuuta 2018.


text: Vapaaohjelma luisteltiin 17. helmikuuta 2018.


text: Kilpailijan loppusijoitus määräytyi pisteiden yhteismäärän mukaan.


title: Georgia talviolympialaisissa 2018

text: Georgia osallistui Pyeongchangin talviolympialaisiin 2018. Maata edusti neljä urheilijaa, jotka kilpailivat kolmessa eri urheilumuodossa. Avajaisissa maan lippua kantoi taitoluistelija Moris Kvitelašvili ja päättäjäisissä alppihiihtäjä Iason Abramašvili.


title: Georgia talviolympialaisissa 2018

text:
Georgia sai alppihiihtoon maapaikan yhdelle miehelle ja yhdelle naiselle.
Georgia sai paikan miesten ohjaskelkkailuun ranking-sijoitusten perusteella.Georgia sai maapaikan miesten yksinluisteluun MM-kilpailujen 2017 sijoitusten perusteella.


title: Taitoluistelu talviolympialaisissa 2018 – naisten kilpailu

text: Taitoluistelun naisten olympiakilpailu Pyeongchangin 2018 talviolympialaisissa käytiin Gangneung Ice Arenassa 21. – 22. helmikuuta 2018. Lyhytohjelma käytiin 21. helmikuuta ja vapaaohjelma 22. helmikuuta.


text: Kisassa tehtiin kaksi uuttaa ennätystä. Ensin vapaaohjelmassa Evgenia Medvedeva teki ennätyspisteet 81,61 ja tuosta noin 15 minuuttia myöhemmin Alina Zagitova laittoi uudeksi ennätykseksi pisteet 82,92.


text: Lyhytohjelma luisteltiin 21. helmikuuta 2018.


text: Vapaaohjelma luisteltiin 22. helmikuuta 2018.


title: Klotsolinaatti

text: Klotsolinaatti (CHNClO) on dikarboksamideihin kuuluva heterosyklinen orgaaninen yhdiste. Yhdistettä on aikaisemmin käytetty maataloudessa fungisidina. Euroopan unionin alueella aineen käyttö on kiellettyä.


title: Klotsolinaatti

text: Huoneenlämpötilassa klotsolinaatti on vaaleaa kiteistä ainetta. Se on käytännössä katsoen veteen liukenematonta, mutta liukenee useisiin orgaanisiin liuottimiin. Klotsolinaatin fungisidiset ominaisuudet perustuvat siihen, että se vaikuttaa mitokondrioiden solukalvojen lipidien hapettumiseen. Aine tehoaa useisiin sienipatogeeneihin.


title: Klotsolinaatti

text: Klotsolinaattia valmistetaan 3,5-dikloorifenyyli-isosyanaatin ja dietyylihydroksimetyylimalonaatin välisellä reaktiolla. Ainetta on käytetty fungisidina muun muassa kasvis-, hedelmä- ja marjaviljelmillä ja koristekasviviljelmillä. Euroopan komissio päätti vetää klotsolinaattia sisältävät valmisteet markkinoilta vuonna 2000.


title: Toyota Tacoma

text: Toyota Tacoma on Toyota Motor Corporationin valmistama lava-auto. Autoa valmistetaan nykyään San Antoniossa, Texasissa. Vuoteen 2010 asti sitä valmistettiin Fremontissa, Kaliforniassa.


title: Taitoluistelu talviolympialaisissa 2018 – parikilpailu

text: Taitoluistelun pariluistelun olympiakilpailu Pyeongchangin 2018 talviolympialaisissa käytiin Gangneung Ice Arenassa 14. – 15. helmikuuta 2018. Lyhytohjelma käytiin 14. helmikuuta ja vapaaohjelma 15. helmikuuta.


text: Kisan voittivat Aliona Savchenko ja Bruno Massot, jotka sijoittuivat lyhytohjelmassa neljänsiksi ja tekemällä vapaaohjelmassa uuden piste-ennätyksen 159,31.


text: Lyhytohjelma luisteltiin 14. helmikuuta 2018.


text: Vapaaohjelma luisteltiin 15. helmikuuta 2018.


title: Valotunnus (merenkulku)

text: Valotunnus merenkulussa on tapa näyttää merenkulun turvalaitteiden valoja niiden erottamiseksi toisistaan.


title: Valotunnus (merenkulku)

text: Kun majakat alkoivat yleistyä jo varhain huomattiin että niiden oli erotuttava toisistaan pimeälläkin.


title: Valotunnus (merenkulku)

text: Pulma oli kauan ratkaisematon kunnes avotulimajakoiden sijaan kehitettiin lyhdyillä varustetut; niihin asennettiin mitä erilaisimpia koneistoja ja verhoja muotoilemaan valoja halutun laisiksi.


title: Valotunnus (merenkulku)

text: Gustaf Dalénin käänteentekevät keksinnöt ratkaisivat pulman lopullisesti; asetyleenivalo oli jo lähtökohtaisesti suunniteltu eri mahdollisuuksille näyttää valoa.


title: Valotunnus (merenkulku)

text: Majakoissa ja valaistuissa merimerkeissä on monta eri mahdollisuutta: kiintovalo, katkovalo, tasarytmivalo, vilkku, pikavilkku, nopea pikavilkku ja morsevalo.


title: Valotunnus (merenkulku)

text: Linjaloistoissa käytetään usein erivärisiä valoja, varsinkin jos kaksi sellaista on niin lähekkäin että on sekaantumisen vaara.


title: Valotunnus (merenkulku)

text: Sektoriloistot näyttävät väylän oikean suunnan valkoisella valolla; jos loistoa kohti ajettaessa valo muuttuu punaiseksi, alus on väylästä vasemmalla ja jos vihreäksi niin oikealla; päinvastaiseen suuntaan ajettaessa värit ovat toisin päin; nämä valosektorit on merkitty karttaan josta myös näkee mikä on väylän nimelliskulkusuunta: mereltä satamaa tai latvavesiä kohti, Suomenlahdella lännestä itään ja Pohjanlahdella etelästä pohjoiseen.


title: Valotunnus (merenkulku)

text: Näin eri turvalaitteet voidaan tunnistaa valonsa perusteella.


title: Valotunnus (merenkulku)

text: Majakoista pidetään erityistä tasaisin välein päivitettävää ajantasaista Loistoluetteloa johon on merkitty tarkasti kunkin turvalaitteen sijainti, mahdollinen kansainvälinen numero, nimi, valon korkeus merenpinnasta, ulkoasu sekä valotunnus; aiemmin oli myös piirroskuva kustakin majakasta sekä tiedot radiomajakoista tai sumumerkinantoasemasta ennen viimemainittujen poistamista.


title: Valotunnus (merenkulku)

text: Myös viitoissa käytetään valotunnusta: pohjoisviitassa tunnus on nopea pikavilkku, itäviitassa kolme väläystä jaksossa, eteläviitassa kuusi nopeaa väläystä ja yksi pitempi sekä länsiviitassa yhdeksän; tämä viittaa muistisääntönä kellotauluun.


title: Valotunnus (merenkulku)

text: Lateraaliviitoissa on niiden väriä vastaavat punainen ja vihreä vilkku.


title: Misséni

text: Misséni on maalaiskunta ja sen keskuskylä Sikasson alueen Kadiolon piirissä Malissa. Se sijaitsee lähellä Norsunluurannikon rajaa 50 kilometriä Kadiolosta lounaaseen. Kunnassa on 47 700 ja keskuskylässä 3 100 asukasta (vuonna 2009).


title: Misséni

text: Missénin kunta rajoittuu pohjoisessa Kadiolon piirin Fouroun, Dioumaténén ja Kadiolon kuntiin ja muissa ilmansuunnissa Norsunluurannikkoon. Maisemaa leimaavat tasangot, kukkulat ja kalliot. Länsirajalla virtaa Banin alkujoki Bagoé. Seutu kuuluu Sudanin ja Guinean siirtymävyöhykkeeseen. Kasvillisuus on heinä- ja metsäsavannia.


title: Misséni

text: Kuntaan kuuluu 19 kylää. Niistä suurin on 26 800 asukkaan Massiogo. Asukkaat ovat senufoja, miniankoja, fulbeja ja bambaroita. Yleisimmät kielet ovat senufo ja bambara. Uskontoja ovat animismi, islam ja kristinusko.


title: Misséni

text: Liikenneyhteydet ovat heikot varsinkin sadekautena. Paikallisia elinkeinoja ovat maanviljely, karjanhoito, kalastus, keräily, käsityöammatit, kaupankäynti ja kullankaivuu. Tärkeimmät viljelykasvit ovat maissi, durra, hirssi ja riisi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, siipikarja ja siat.


title: Misséni

text: Vuonna 2005 löydetty Massiogon kultaesiintymä on houkutellut kuntaan tuhansia kaivajia Malista ja Norsunluurannikolta. Kultaryntäys on aiheuttanut paljon erilaisia ongelmia.


title: John Lagerbohm

text: John Lagerbohm (s. 1968) on suomalainen toimittaja ja tietokirjailija.


Yleisurheilun sisäratojen maailmanmestaruuskilpailut 2018 järjestettiin Birminghamissa, Yhdistyneessä kuningaskunnassa 1.–4. maaliskuuta.


title: Yleisurheilun sisäratojen maailmanmestaruuskilpailut 2018

text: * juoksivat alkuerissä


text: Isäntämaa


text: "IAAF ei listaa neutraalien urheilijoiden joukkuetta mitalitaulukossaan."


Pokémon-sarja: Sun & Moon – Ultraseikkailuja () on Pokémon-sarjan 21. tuotantokausi. Tätä sarjaa alettiin julkaista Yhdysvalloissa Disney XD-kanavalla 24. maaliskuuta vuonna 2018. Suomessa sarjaa alettiin julkaista Pokémon TV:ssä 22. kesäkuuta vuonna 2018. "Ultraseikkailuja" on jatkoa Pokémon-sarjan 20. tuotantokaudelle "" ja jatkaa edeltäjänsä juonta Ash Ketchumista ja Pikachusta alolalaisessa pokémonkoulussa hänen ystäviensä kanssa, mutta tällä kertaa he kohtaavat Ultra-avaruudesta () tulleita ultrapetoja ().


title: Nimbougou

text: Nimbougou on maalaiskunta ja sen keskuskylä Sikasson alueen Kadiolon piirissä Malissa. Se sijaitsee lähellä Burkina Fason rajaa 65 kilometriä Kadiolosta maanteitse koilliseen. Kunnassa on 8 400 ja keskuskylässä 3 600 asukasta (vuonna 2009).


title: Nimbougou

text: Nimbougoun kunta rajoittuu lännessä Kadiolon piirin Loulounin ja pohjoisessa Sikasson piirin Kaboïlan kuntiin sekä idässä Burkina Fasoon. Seutu on pinnanmuodostukseltaan lähinnä tasankoa. Seutu kuuluu Sudanin ja Guinean siirtymävyöhykkeeseen. Kasvillisuus on puita kasvavaa savannia.


title: Nimbougou

text: Kuntaan kuuluu viisi kylää.


title: Nimbougou

text: Nimbougousta on yhteys Sikassosta Norsunluurannikon rajalle johtavalle RN7-maantielle. Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat maissi, hirssi, durra ja riisi. Myyntiin kasvatetaan puuvillaa. Kotieläimiä ovat naudat, lampaat, vuohet ja aasit.


title: 420 (täsmennyssivu)

text: 420 voi tarkoittaa seuraavia:


title: Zégoua

text: Zégoua on maalaiskunta ja sen keskuskylä Sikasson alueen Kadiolon piirissä Malissa. Se sijaitsee lähellä Norsunluurannikon rajaa 15 kilometriä Kadiolosta kaakkoon. Kunnassa on 33 100 ja keskuskylässä 20 500 asukasta (vuonna 2009).


title: Zégoua

text: Zégouan kunnan pinta-ala on 449 neliökilometriä. Se rajoittuu pohjoisessa Kadiolon piirin Loulounin ja lännessä Kadiolon kuntiin, etelässä Norsunluurannikkoon ja idässä Burkina Fasoon. Pinnanmuodostusta leimaavat tasangot, laaksot ja ylängöt. Seutu kuuluu Sudanin ja Guinean siirtymävyöhykkeeseen.


title: Zégoua

text: Kuntaan kuuluu yhdeksän kylää.


title: Zégoua

text: Zégouan kautta kulkee Sikasson ja Norsunluurannikon rajan välinen maantie RN7. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi ja durra. Kotieläimiä ovat naudat, lampaat, vuohet ja aasit.